cyanic-selkie/wikianc huggingface dataset:
ଶ୍ରୀଦେବୀ
ପିଲା କଳାକାର (୧୯୬୭-୧୯୭୫)
ଶ୍ରୀଦେବୀ ତାଙ୍କ ଅଭିନୟ ଜୀବନ ପିଲା କଳାକାର ଭାବେ ଚାରି ବର୍ଷ ବୟସରେ ତାମିଲ ଚଳଚ୍ଚିତ୍ର ଥୁନାଇଭାନରେ ଯୁବ ଭଗବାନ ମୁରୁଗା ଚରିତ୍ରରେ ଆରମ୍ଭ କରିଥିଲେ ଓ ପପେ ବହୁତ ତାମିଲ ଓ ତେଲୁଗୁ ଚଳଚ୍ଚିତ୍ରରେ କାମ କରିଥିଲେ । ଶ୍ରୀଦେବୀ ତାଙ୍କର ଅଭିନୟ ଜୀବନ ଟଲିଉଡରେ ପିଲା କଳାକାର ଭାବେ ୧୯୭୦ରେ ତେଲୁଗୁ ଚଳଚ୍ଚିତ୍ରରେ ମା ନାନ୍ନା ନିର୍ଦ୍ଦୋଷୀଦ୍ୱାରା ଆରମ୍ଭ କରିଥିଲେ । ପିଲା ଶ୍ରୀଦେବୀଙ୍କ ପ୍ରଦର୍ଶନ, ମାଲାୟାଲାମ ଚଳଚ୍ଚିତ୍ର ପୁମ୍ପାଟା (୧୯୭୧) ପାଇଁ ତାଙ୍କୁ କେରଳ ରାଜ୍ୟ ଚଳଚ୍ଚିତ୍ର ଶ୍ରେଷ୍ଠ ବାଲ୍ୟ କଳାକାର ପୁରସ୍କାରରେ ସମ୍ମାନିତ କରାଇଥିଲା । କନ୍ଦନ କରୁଣାଇ (୧୯୬୭), ନାମନାଡ୍ଡୁ (୧୯୬୯), ପ୍ରାର୍ଥନାଇ (୧୯୭୦), ବାବୁ (୧୯୭୧), ବାଡି ପାନ୍ଥୁଲୁ (୧୯୭୨), ବାଳ ଭାରତମ୍ (୧୯୭୨), ବସନ୍ଥ ମାଲିଗାଇ (୧୯୭୨) ଓ ଭକ୍ତ କୁମ୍ବାର (୧୯୭୪) ପ୍ରଭୃତି ତାଙ୍କ ଅଭିନୟ ଜୀବନରେ ପିଲା କଳାକାର ଭାବେ ଗୋଟିଏ ଗୋଟିଏ ମାଇଲ୍ ଖୁଣ୍ଟ । ୧୯୭୫ ସେ ବଲିଉଡରେ ଜୁଲି ଚଳଚ୍ଚିତ୍ରରେ ଅଗ୍ରଣୀ ଚରିତ୍ର ଲକ୍ଷ୍ମୀଙ୍କ ସାନ ଭଉଣୀ ଭାବେ ଅଭିନୟ କରି ୧୯୭୫ରେ ପାଦ ଦେଇଥିଲେ । ସେ ଜୟଲଳିତାଙ୍କ ସହ ତିରୁମାଙ୍ଗଲ୍ୟମ, କନ୍ଦନ କାରୁଣାଇ, ଓ ଆଦି ପରାଶକ୍ତି ପ୍ରଭୃତି ଚଳଚ୍ଚିତ୍ରରେ ଅଭିନୟ କରିଥିଲେ ।
ପଦାର୍ପଣ ଓ ଦକ୍ଷିଣ ଜଗତରେ ସଫଳତା (୧୯୭୬-୧୯୮୨)
୧୯୭୬ରେ ଶ୍ରୀଦେବୀ କେ. ବାଳଚନ୍ଦରଙ୍କ ନିର୍ଦ୍ଦେଶିତ ମୁନ୍ଦୃ ମୁଡ଼ିଚୁଦ୍ୱାରା ଅଗ୍ରଣୀ ଅଭିନେତ୍ରୀ ଭାବେ ପ୍ରଥମ ଅଭିନୟ କରିଥିଲେ । ଏହାପରେ ସେ କମଳ ହାସନ ଓ ରଜନୀକାନ୍ତଙ୍କ ସହ ଅଭିନୟ କରି ଏହି ଧାରାକୁ ଆଗେଇ ନେଇଥିଲେ ।
ମାଲାୟାଲାମ ଚଳଚ୍ଚିତ୍ରରେ ସେ ୧୯୬୯ରେ କୁମାର ସମ୍ଭବମଙ୍କ ସହ ପିଲା କଳାକାର ଭାବେ ଅଭିନୟ କରିଥିଲେ । ପରେ ସେ ଆଇ. ଭି. ଶଶୀଙ୍କ ଅଭିନନ୍ଦମରେ ଅଭିନୟ କରିଥିଲେ । ମାଲାୟାଲମ୍ ଚଳଚ୍ଚିତ୍ରରେ ଅଗ୍ରଣୀ ଅଭିନେତ୍ରୀ ଭାବେ ୧୯୭୬ରେ ଏନ୍ ଶଙ୍କରନ୍ ନାୟାର ନିର୍ଦ୍ଦେଶିତ ଥୁଲାଭରମ୍ ଓ କମଲ୍ ହାସନଙ୍କ ବିପକ୍ଷରେ ତାମିଲ ଯ୍ ଚଳଚ୍ଚିତ୍ର ପେନ୍ନାଇ ନାମ୍ବୁନଗଲାର ରିମେକ୍, ଏମ୍ ମସ୍ଥାନଙ୍କ କୁତାଭୁମ୍ ଶିକ୍ଷାୟୁମରେ ଅଭିନୟ କରିଥିଲେ । ତାଙ୍କର ଶେଷ ମାଲାୟାଲମ୍ ଚଳଚ୍ଚିତ୍ର ସତ୍ୟବାନ ସାବିତ୍ରୀ ଥିଲା ।
୧୯୮୧ରେ ସେ ତାମିଲ ଚଳଚ୍ଚିତ୍ର ମିନ୍ଦୁମ୍ କୋକିଳାରେ ଅଭିନୟ କରିଥିଲେ, ଯାହା ଫିଲ୍ମଫେୟାର ପୁରସ୍କାର, ଶ୍ରେଷ୍ଠ ଅଭିନେତ୍ରୀ- ତାମିଲ ପୁରସ୍କାର ଜିତିଥିଲା । ୧୯୮୨ରେ ସେ ମୁନ୍ଦ୍ରମ ପିଲ୍ଲାଇରେ ଆମ୍ନେସିଆ ରୋଗରେ ପୀଡ଼ିତ ମହିଳା ଚରିତ୍ରରେ ଅଭିନୟ କରିଥିଲେ, ଯାହା ତାମିଲନାୃଡୁ ରାଜ୍ୟ ଚଳଚ୍ଚିତ୍ର ପୁରସ୍କାର ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲା ।
ସେ କମଲ୍ ହାସନଙ୍କ ସହ ୨୭ଟି ଚଳଚ୍ଚିତ୍ରରେ ଅଭିନୟ କରିଥିଲେ, ଯଥା: ଓକା ରାଧା ଇଧ୍ଧାରୁ କ୍ରିଷ୍ଣୁଲୁ (୧୯୮୬), ଆଖରୀ ସଙ୍ଗମ୍ (୧୯୮୪)- ହିନ୍ଦୀ, ସଦମା (୧୯୮୩)- ହିନ୍ଦୀ, ଅନ୍ଧାଗାଡ୍ଡୁ (୧୯୮୨), ମୁନରମ୍ ପିରାଇ (୧୯୮୨), ବାଜଭେ ମାୟମ (୧୯୮୨), ଅକାଳି ରାଜ୍ୟମ୍ (୧୯୮୧), ମିନ୍ଦୁମ୍ କୋକିଳା (୧୯୮୧), ଶଙ୍କରଲାଲ (୧୯୮୧), ଗୁରୁ (୧୯୮୦) (ତାମିଲ୍ ଓ ତେଲୁଗୁ), ଭାରିଯୁମାୟିନ୍ ନିରାମ ଶିବାପୁ (୧୯୮୦), କଲ୍ୟାଣ ରମଣ (୧୯୭୯), ନୀଲାର ମଲରଗାଲ (୧୯୭୯), ସିଗାପୁକାଲ ମୁକୁଥି (୧୯୭୯), ଥିଲାମାଲ୍ ନାନିଲାଇ (୧୯୭୯), ଚାକିପୋଡୁ ପୋଡୁ ରାଜା (୧୯୭୮), ମନିଥାରିଲ୍ ଇଥାନାଇ ନିରାଙ୍ଗାଲା (୧୯୭୮), ଶିଗାପୁ ରୋଜାକାଲ (୧୯୭୮), ୧୬ ଭାୟାଧିନିଲେ (୧୯୭୭), ମୁନରୁ ମୁଦିଚୁ (୧୯୭୬) ।,
ଶ୍ରୀଦେବୀଙ୍କ ପ୍ରମୁଖ ତେଲୁଗୁ ଚଳଚ୍ଚିତ୍ର ମଧ୍ଧ୍ୟରେ ରହିଛି,କୋଣ୍ଡାବିତି ସିମହମ, କ୍ଷଣ କ୍ଷଣମ୍, ବେତାଗାଡୁ, ସର୍ଦ୍ଦାର ପାପା ରାୟୁଡୁ ଓ ବୋବିଲି ପୁଲି । ଏ ନାଗେଶ୍ୱର ରାଓଙ୍କ ସହ, ସେ ମୁଦୁଲା କୋଡୁକୁ, ପ୍ରେମାଭିଷେକମ୍, ବାଙ୍ଗାରୁ କାନୁକା ଓ ପ୍ରେମକାନୁକା ଏବଂ କ୍ରିଷ୍ଣାଙ୍କ ସହ କାଞ୍ଚୁ କାଗଡା, କାଲାବରୀ ସଂସାରମ୍, କ୍ରିଷ୍ଣାବତାରମ୍, ବୁରିପାଲେମ୍ ବୋଲୁଡୁ, ଖାଇଦି ରୁଦ୍ରୟା ପ୍ରଭୃତି ଚଳଚ୍ଚିତ୍ରରେ ଅଭନୟ କରିଥିଲେ । ସେ ଚିରଞ୍ଜୀବୀଙ୍କ ସହ ଜାଗଦେକା ବୀରୁଡୁ ଅତିଲୋକ ସୁନ୍ଦରୀ, ଏସ୍. ପି. ପରାସୁରମ୍ ପ୍ରଭୃତିରେ ଅଭିନୟ କରିଥିଲେ ।
୧୯୯୨ରେ ରାମ ଗୋପାଳ ବର୍ମାଙ୍କ ନିର୍ଦ୍ଦେଶିତ କ୍ଷଣ କ୍ଷଣମରେ ସେ ଭେଙ୍କଟେଶଙ୍କ ସହ ଅଭିନୟ କରିଥିଲେ,ଯାହା ତାଙ୍କୁ ଫିଲ୍ମ ଫେୟାର ପୁରସ୍କାର, ଶ୍ରେଷ୍ଠ ଅଭିନେତ୍ରୀ- ତେଲୁଗୁ ଓ ଆନ୍ଧ୍ରର ନନ୍ଦୀ ପୁରସ୍କାର, ଶ୍ରେଷ୍ଠ ଅଭିନେତ୍ରୀରେ ସମ୍ମାନିତ କରିଥିଲା ।
ବଲିଉଡ୍ ପଦାର୍ପଣ ଓ ପରବର୍ତ୍ତୀ ସଫଳତା (୧୯୮୩-୧୯୯୭)
ଶ୍ରୀଦେବୀ ୧୯୭୯ରେ ଷୋଳା ସାୱନ୍ ଜରିଆରେ ବଲିଉଡ୍ ପଦାର୍ପଣ କରିଥିଲେ । ଚାରି ବର୍ଷ ପରେ ୧୯୮୩ରେ ହିମ୍ମତୱାଲାରେ ସେ ଜିତେନ୍ଦ୍ରଙ୍କ ବିପକ୍ଷରେ ଅଭିନୟ କରିଥିଲେ । ସେହି ଚଳଚ୍ଚିତ୍ରଟି ୧୯୮୩ର ସଫଳତମ ଚଳଚ୍ଚିତ୍ର ଥିଲା । ଏହା ତାଙ୍କୁ ବଲିଉଡରେ ପ୍ରତିଷ୍ଠିତ କରାଇଥିଲା ଓ ଥଣ୍ଡର ଥାଏଜ୍ ଆଖ୍ୟା ଦେଇଥିଲା ।
ନେନୋ ମେ ସପନାରେ ତାଙ୍କ ନୃତ୍ୟ ରେଡ଼ିଫ୍ ଜରିଆରେ ପ୍ରଖ୍ୟାତ ହୋଇଥିଲା, ଯାହା ଥିଲା, ନେନୋ ମେ ସପନାରେ ବ୍ୟବହୃତ ପାଣି ମାଠିଆ ସମଗ୍ର ମଞ୍ଚକୁ ଦବେଇ ରଖିଥିଲା, ମାତ୍ର ଏହା ଶ୍ରୀଦେବୀଙ୍କର ଆଡ଼ମ୍ବରପୂର୍ଣ୍ଣ ପୋଷାକ ଥିଲା ଯାହା ସମ୍ପୂର୍ଣ୍ଣ ସୋର ମୁଖ୍ୟ କେନ୍ଦ୍ର ଥିଲା । ଏହା ପରବର୍ଷ ତୋଫା ମୁକ୍ତିଲାଭ କରିଥିଲା ଓ ୧୯୮୪ର ସବୁଠାରୁ ସଫଳ ଚଳଚ୍ଚିତ୍ର ଥିଲା ।
ଏହି ଚଳଚ୍ଚିତ୍ର ଶ୍ରୀଦେବୀଙ୍କୁ ବଲିଉଡର ଅଗ୍ରଣୀ ଅଭିନେତ୍ରୀ କରାଇଥିଲା । ତାଙ୍କୁ ଫିଲ୍ମ ଫେୟାର୍ ନିଜ ମଲାଟରେ ଅନକୋଶ୍ଚିନେବଲର ମାନ୍ୟତା ଦେଇଥିଲା ।
ଜିତେନ୍ଦ୍ର-ଶ୍ରୀଦେବୀ ଯୋଡି ୧୬ଟି ଚଳଚ୍ଚିତ୍ର କରଛନ୍ତି, ଯାହା ମଧ୍ୟରେ ଅଛି, ହିମ୍ମତୱାଲା (୧୯୮୩), ଜାନୀ ଦୋସ୍ତ (୧୯୮୩), ଜଷ୍ଟିସ୍ ଚୌଧୁରୀ (୧୯୮୩), ମୱାଲି(୧୯୮୩), ଅକଲମନ୍ଦ (୧୯୮୪), ତୋଫା (୧୯୮୪), ବଳିଦାନ (୧୯୮୫), ଔଲାଦ (୧୯୮୭), ସୁହାଗନ (୧୯୮୬), ଘର ସଂସାର (୧୯୮୬), ଧର୍ମ ଅଧିକାରୀ (୧୯୮୬),ସୋନେ ପେ ସୁହାଗା (୧୯୮୮) ସଫଳ ଥିବାବେଳେ ଆଗ୍ ଔର୍ ଶୋଲୀ (୧୯୮୬), ହିମ୍ମତ ଔର୍ ମେହନତ୍ (୧୯୮୭), ସରଫୋରସ୍ (୧୯୮୫) ବିଫଳ ଥିଲା ।
୧୯୮୩ରେ ମୁକ୍ତିଲାଭ କରିଥିବା ସଦମା, ତାଙ୍କୁ ସମାଲୋଚକ ପ୍ରଶଂସା ଦେଇଥିଲା । ତାଙ୍କ ତାମିଲ୍ ଚଳଚ୍ଚିତ୍ରର ରିମେକ୍ ''ସଦମା'କୁ ଆଇଦିଭା '୧୦ ଦର୍ଶନୀୟ ଚଳଚ୍ଚିତ୍ର, ମାତ୍ର ସର୍ବାଧିକ ସଫଳ ନୁହଁ'ରେ ଅନ୍ତର୍ଭୁକ୍ତ କରାଇଥିଲା ।
ସେ ମଧ୍ୟ ନାଗାର୍ଜୁନଙ୍କ ପୁଅ ଏ ନାଗେଶ୍ୱର ରାଓଙ୍କ ସହ ଆଖରୀ ପୋରତ୍ତମ, ଗୋବିନ୍ଦା ଗୋବିନ୍ଦା, ଖୁଦା ଗବାହ୍ ପ୍ରଭୃତି ଚଳଚ୍ଚିତ୍ର କରିଥିଲେ । ସେ ଉଭୟ ଧର୍ମେନ୍ଦ୍ର ଓ ତାଙ୍କ ପୁଅ ସନ୍ନି ଦେଓଲଙ୍କ ସହ ଅଭିନୟ କରିଛନ୍ତି ।
ଇଣ୍ଡିଆନ୍ ଏକ୍ସପ୍ରେସ୍ଦ୍ୱାରା ତାଙ୍କର ଆମ୍ନେସିଆ ପୀଡ଼ିତ ପିଲା ଥିବା ମହିଳାର ପ୍ରଦର୍ଶନକୁ ଅଭିନୟ ଜୀବନର ମାଇଲ୍ ଷ୍ଟୋନ୍ ବୋଲି କୁହାଯାଇଥିଲା । ସେ ମଧ୍ୟ 'ବଲିଉଡ୍ କଳାକାରଙ୍କଦ୍ୱାରା ପ୍ରଦର୍ଶିତ ବାଜିମରା ଦୃଶ୍ୟ'ରେ ସ୍ଥାନ ପାଇଥିଲେ ଓ ତାଙ୍କ ପ୍ରଦର୍ଶନକୁ ପ୍ରଶଂସା କରାଯାଇଥିଲା । ୨୦୧୨ରେ ଶ୍ରୀଦେବୀଙ୍କ ସହ ଅଭିନେତା ଆଦିଲ୍ ହୁସେନ୍ କହିଥିଲେ ଯେ, ସଦମା ଦେଖିବା ପରେ ସେ ଶ୍ରୀଙ୍କ ପ୍ରଶଂସକ ହୋଇଯାଇଥିଲେ । ସି ଏନ୍ ଏନ୍ ଆଇବିଏନ୍ର ୨୦୧୨ ସର୍ବଶ୍ରେଷ୍ଠ ରୋମାଣ୍ଟିକ୍ ଯୋଡି ତାଲିକାରେ ଶ୍ରୀ-ଦିତେନ୍ଦ୍ର ସ୍ଥାନ ପାଇଥିଲେ । ଏହି ଚଳଚ୍ଚିତ୍ର ପାଇଁ ସେ ଫିଲ୍ମ ଫେୟାର ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ ।
ଶ୍ରୀଦେବୀଙ୍କର ରାଜେଶ ଖନ୍ନାଙ୍କ ସହ ମଧ୍ୟ ସଫଳ ଯୋଡି ଥିଲା, ଯଥା: ନୟା କଦମ (୧୯୮୪), ମକସଦ୍ (୧୯୮୪), ମାଷ୍ଟରଜୀ (୧୯୮୫), ନଜରାନା (୧୯୮୭) ।
୧୯୮୬ରେ ସାପ ଚଳଚ୍ଚିତ୍ର ନାଗିନାରେ ସେ ଇଛ୍ଛାଧାରୀ ନାଗୁଣୀର ଅଭିନୟ କରିଥିଲେ ଏବଂ ତାହା ସେହି ବର୍ଷର ଦ୍ୱିତୀୟ ସଫଳ ଚଳଚ୍ଚିତ୍ର ଥିଲା ଓ ଏଥିପାଇଁ ବକ୍ସ୍ ଅଫିସ୍ ଇଣ୍ଡିଆ ଶ୍ରୀଙ୍କୁ ନିର୍ବିବାଦରେ ଏକ ନମ୍ବର ଅଭିନେତ୍ରୀ କରିଥିଲା । ଏହା ମଧ୍ୟ ୟାହୁଦ୍ୱାରା ସବୁଠାରୁ ଭଲ ସାପ ଭିତ୍ତିକ ଚଳଚ୍ଚିତ୍ର ବୋଲି କୁହାଯାଇଥିଲା ।
ନାଗିନାର ସଫଳତା ପରେ ଶ୍ରୀଦେବୀ ୧୯୮୭ରେ ମିଷ୍ଟର ଇଣ୍ଡିଆ ଚଳଚ୍ଚିତ୍ରରେ ଏକ ଅପରାଧୀ ସାମ୍ବାଦିକର ଚରିତ୍ରରେ ଅଭିନୟ କରିଥିଲେ, ଯାହାକୁ ରେଡ଼ିଫ୍ ସେହି ସମୟର ସର୍ବଶ୍ରେଷ୍ଠ ଚଳଚ୍ଚିତ୍ର ବୋଲି କହିଥିଲା । ଶେଖର କପୁର ନିର୍ଦ୍ଦେଶିତ ଏହି ଚଳଚ୍ଚିତ୍ର ସେହି ବର୍ଷର ସର୍ବାଧିକ ଆୟକାରୀ ଚଳଚ୍ଚିତ୍ର ଥିଲା ଓ ଏହା ହିନ୍ଦୁସ୍ଥାନ୍ ଟାଇମସ୍ଦ୍ୱାରା ହିନ୍ଦୀ ସିନେମାର ପ୍ରଥମ ୧୦ଟି ଦେଶଭକ୍ତି ଚଳଚ୍ଚିତ୍ରରେ ସ୍ଥାନ ଦେଇଥିଲା । While the trade famously joked that the film should have been named Miss India, ରେଡ଼ିଫ୍ ମଧ୍ୟ କହିଥିଲା ଯେ, ଶ୍ରୀ ସମ୍ପୂର୍ଣ୍ଣ ଚଳଚ୍ଚିତ୍ରର କେନ୍ଦ୍ରରେ ଥିଲେ । ଟାଇମସ୍ ଅଫ୍ ଇଣ୍ଡିଆ ଅନୁଯାୟୀ ଶ୍ରୀଦେବୀଙ୍କର ଚାର୍ଲି ଚାପେଲିନ୍ ଛାପ ତାଙ୍କର ଅନନ୍ୟ ଅଭିନୟ ଥିଲା । ରେଡ଼ିଫ୍ ତାଙ୍କୁ 'ସୁପର୍ ସିକ୍ସ୍ କନଯମିକ୍ ହିରୋଇନ''ରେ ରଖିଥିଲା ଓ କହିଥିଲା ଯେ, ତାଙ୍କ ମୁଖର ଚାହାଁଣୀ କ୍ୟାମେରା ଆଗରେ ଜିମ୍ କାରେଙ୍କୁ ମଧ୍ୟ ନିଦବିହୀନ ରାତି ଦେଇପାରେ ।
ତାଙ୍କର ନୃତ୍ୟ 'ହୱା ହୱାଇ' ଟାଇମସ୍ ଅଫ୍ ଇଣ୍ଡିଆ ଅନୁଯାୟୀ ଶ୍ରୀଦେବୀଙ୍କର ଅନ୍ୟତମ ଅଭୁଲା ନୃତ୍ୟ ଥିଲା, ଯାହା ପରେ ଅଭିନେତ୍ରୀଙ୍କର ଲୋକପ୍ରିୟ ଡାକନାମ ହୋଇଥିଲା ।  ହାସ୍ୟାତ୍ମକ ଛଡା, ସେ 'କାଟେ ନେହି କଟତେ' ମାଧ୍ୟମରେ ବଲିଉଡକୁ ମଧ୍ୟ ଅନ୍ୟତମ ସୁନ୍ଦର ବର୍ଷା ଗୀତ ଦେଇଥିଲେ,  ଯେଉଁଥିରେ ଫିଲ୍ମଫେୟାର୍ ଶ୍ରୀଦେବୀଙ୍କୁ ନୀଳ ଶାଢ଼ୀରେ ଏକ ପ୍ରକୃତ ଦେବୀ ରୂପେ ଦର୍ଶାଇଥିଲା,  ଯେବେ ଆଇଦିଭା ସେହି ସଙ୍ଗୀତକୁ ହିନ୍ଦୀ ସିନେମାରେ ଅଣସମାନ୍ତରାଳ ବୋଲି ଦର୍ଶାଇଥିଲା । ରେଡ଼ିଫ୍ ମଧ୍ୟ ସେହି ଗୀତକୁ ଶ୍ରେଷ୍ଠ ୨୫ ଶାଢ଼ୀ ମୁହୁର୍ତ୍ତରେ ରଖିଥିଲା ଓ ଶ୍ରୀଦେବୀଙ୍କର ମୁଣ୍ଡରୁ ପାଦ ଘୋଡ଼ିହୋଇ ମଧ୍ୟ ସୁନ୍ଦର ଦେଖାଯିବାକୁ ପ୍ରଶଂସା କରିଥିଲା । କାଟେ ନେହି କଟ୍‌ତେ ଗୀତଟି ଏନ୍‌ଡିଟିଭିଦ୍ୱାରା ବଲିଉଡ୍‌ର ସବୁଠାରୁ ପ୍ରସିଦ୍ଧ ବର୍ଷା ଗୀତ ବୋଲି ଦର୍ଶାଇଥିଲା । ବକ୍ସ୍ ଅଫ୍ ଇଣ୍ଡିଆ କ‌ହିଥିଲା ଯେ, ମିଷ୍ଟର୍ ଇଣ୍ଡିଆର ସଫଳତା ପରେ ଶ୍ରୀ ତାଙ୍କ ପାରମ୍ପାରିକ ପ୍ରତିଦ୍ୱନ୍ଦୀ ଜୟାପ୍ରଦା ଓ ମିନାକ୍ଷୀ ଶେଷାଦ୍ରୀଙ୍କୁ ପଛରେ ପକେଇଦେଇଥିଲେ ।
୧୯୮୯ରେ ଚାଲ୍‌ବାଜ୍‌ରେ ଶ୍ରୀ ଏକ ଦ୍ୱୈତ ଭୂମିକାରେ ଅଭିନୟ କରିଥିଲେ, ଯେଉଁଥିରେ ଯାଆଁଳା ଭଉଣୀ ଜନ୍ମରୁ ଅଲଗା ହୋଇଯାଇଥିଲା । ଫିଲ୍ମ୍ ଫେୟାର୍ ଏହି ଅଭିନୟକୁ 'ହିନ୍ଦୀ ସିନେମାର ୮୦ ଶ୍ରେଷ୍ଠ ପ୍ରଦର୍ଶନ'ରେ ଚତୁର୍ଥ ସ୍ଥାନରେ ରଖିଥିଲା ଓ କ‌ହିଥିଲା ଯେ, ଶ୍ରୀଙ୍କର ହସ ଓ ଅକୃତ୍ରିମ କାନ୍ଦ ତାଙ୍କ ଅଭିନୟକୁ ବଳିଷ୍ଠ କରେ । ସେ ସନ୍ନି ଦେଓଲ୍ ଓ ରଜନୀକାନ୍ତଙ୍କ ଭଳି ଅଭିନେତାଙ୍କୁ ମଧ୍ୟ ଅଭିନୟରେ ଆଡ଼େଇ ଦେଉଥିଲେ । ଟାଇମ୍‌ସ୍ ଅଫ୍ ଇଣ୍ଡିଆର ସ୍ତମ୍ଭ 'ବଲିଉଡ୍‌ସ୍ ହିଟ୍ ଡବଲ୍ ରୋଲ୍' ଶ୍ରୀଙ୍କ ଅଭିନୟକୁ ବକ୍ସ୍ ଅଫିସ୍‌ର ରେକର୍ଡ ବୋଲି କ‌ହିଥିଲା । ରେଡ଼ିଫ୍ ଏହି ଚଳଚ୍ଚିତ୍ରକୁ 'ବଲିଉଡ୍‌ରେ ୨୫ ଶ୍ରେଷ୍ଠ ଦ୍ୱୈତ ଅଭିନୟ' ରଖି କ‌ହିଥିଲା ଯେ, ଚାଲ୍‌ବାଜ୍ ନ‌ଦେଖିଲା ପର୍ଯ୍ୟନ୍ତ ତୁମେ ଶ୍ରୀଦେବୀଙ୍କର ଅଭିନୟ ଜାଣିପାରିବ ନାହିଁ । ଓ ସେହି ଚଳଚ୍ଚିତ୍ର ତାଙ୍କର ସ୍ଥାନ‌କୁ ଅଭିନେତ୍ରୀ ସ‌ହ ହତ୍ୟାକାରୀ ଓ ହାସ୍ୟ ଅଭିନେତ୍ରୀର ମାନ୍ୟତା ଦେଇଥିଲା ।
ଚାଲ୍‌ବାଜ୍‌ରେ ଶ୍ରୀଙ୍କର ଅଭିନୟକୁ ନେଇ ନିର୍ଦ୍ଦେଶକ ପଙ୍କଜ ପରାଶର ଇଣ୍ଡିଆନ୍ ଏକ୍ସ୍‌ପ୍ରେସ୍‌କୁ କ‌ହିଥିଲେ ଯେ, ସେହି ଚଳଚ୍ଚିତ୍ରଦ୍ୱାରା ସେ ନିଜର ଦକ୍ଷତା ପ୍ରତିପାଦନ କରିଥିଲେ, ଓ ତା'ପରେ ଦ୍ୱୈତ ଅଭିନୟ ପାଇଁ ତାଙ୍କୁ ବ‌ହୁତ ସୁଯୋଗ ଆସିଥିଲା । ନା ଜାନେ କାହାଁ ସେ ଆଇରେ ତାଙ୍କ ନାଚକୁ ଟାଇମସ୍ ଅଫ୍ ଇଣ୍ଡିଆ ପ୍ରଶଂସା କରିଥିଲା । ଯାଆଁଳା ଭଉଣୀ ଅଭିନୟ ପାଇଁ ସେ ଫିଲ୍ମଫେୟାର ପୁରସ୍କାର ପାଇଥିଲେ, ଓ ଗୀତଟି ଶ୍ରେଷ୍ଠ ନୃତ୍ୟ ନିର୍ଦ୍ଦେଶନା ପାଇଥିଲା ।
ସେହିବର୍ଷ ସେ ୟଶ ଚୋପ୍ରାଙ୍କ ଚଳଚ୍ଚିତ୍ର ଚାନ୍ଦିନୀର ମୁଖ୍ୟ ଅଭିନେତ୍ରୀ ଭୂମିକା ତୁଲାଇଥିଲେ । ଆଇଦିଭା ଅନୁଯାୟୀ ଏହା ଚଳଚ୍ଚିତ୍ର କମ୍, ଉତ୍ସବ ଅଧିକ ଥିଲା । ଚାନ୍ଦିନୀ ୧୯୮୯ର ସବୁଠାରୁ ସଫଳ ଚଳଚ୍ଚିତ୍ର ଥିଲା । ଦି ହିନ୍ଦୁ ଅନୁଯାୟୀ ଏହି ଚଳଚ୍ଚିତ୍ର ପାଇଁ ସିନେମା ହଲର ସଂଖ୍ୟା ବଢ଼ାଇବାକୁ ପଡ଼ିଥିଲା । ଟାଇମସ୍ ଅଫ୍ ଇଣ୍ଡିଆ ଏହାକୁ ଭାରତୀୟ ଚଳଚ୍ଚିତ୍ର ଜଗତର ଅନ୍ୟତମ ସର୍ବାଧିକ ଦେଖଣା ଚଳଚ୍ଚିତ୍ର ବୋଲି କହିଥିଲା । ଏହି ଚଳଚ୍ଚିତ୍ରଟି ଶ୍ରୀଙ୍କୁ ୧୯୮୦ର ସର୍ବଶ୍ରେଷ୍ଠ ଅଭିନେତ୍ରୀ କରେଇଥିଲା ।
ହିନ୍ଦୁସ୍ତାନ ଟାଇମ୍‌ସ ୟଶ୍ ଚୋପ୍ରାଙ୍କ ଶ୍ରେଷ୍ଠ ୫ ଅଭିନେତ୍ରୀଙ୍କ ଭିତରେ ଶ୍ରୀଙ୍କୁ ପ୍ରଥମ ସ୍ଥାନରେ ରଖିଥିଲା । ସିଏନ୍ଏନ୍ ଆଇବିଏନ୍ ମଧ୍ୟ ୟଶ୍ ଚୋପ୍ରାଙ୍କ ଶ୍ରେଷ୍ଠ ୧୦ ଅଭିନେତ୍ରୀଙ୍କ ମଧ୍ୟରେ ଶ୍ରୀଙ୍କୁ ପ୍ରଥମ ସ୍ଥାନରେ ରଖିଥିଲା ଓ କ‌ହିଥିଲା ଯେ, ୟଶ୍ ଚୋପ୍ରା ଶ୍ରୀଙ୍କୁ ଚାନ୍ଦିନୀ ଭାବରେ ଅମର କରି ରଖିଛନ୍ତି । ଏହି ଚରିତ୍ରଟି ହିନ୍ଦୀ ଚଲଚ୍ଚିତ୍ରରେ ପ୍ରସିଦ୍ଧ ହେବା ସ‌ହ, ଇଣ୍ଡିଆ ଟୁଡେ ଏହାକୁ ନିଜର ୟଶ୍ ଚୋପ୍ରାଙ୍କ ବିଶେଷ ଚରିତ୍ରରେ ରଖିଥିଲା । ଏନ୍‌ଡିଟିଭି ଏହି ତାଲିକାକୁ ୟଶ୍ ଚୋପ୍ରାଙ୍କ ସବୁଠୁ ଭଲ ସୃଜନଶୀଳତା କ‌ହିବା ସ‌ହ, ଏହି ଚଳଚ୍ଚି୍ତ୍ର ଶ୍ରୀଦେବୀଙ୍କୁ ଦେଶର ପ୍ରିୟ କରାଅଇଥିଲା ବୋଲି ମତ ଦେଇଥିଲା । ଦି ଟ୍ରିବ୍ୟୁନ୍ ଲେଖିଥିଲା ଯେ, ''ଶ୍ରୀଦେବୀଙ୍କ ପାଇଁ ଚାନ୍ଦିନୀ ଚରିତ୍ର ସୃଷ୍ଟି କଲା ବେଳେ ଲୀନା ଦାରୁ ପୁଣି ଥରେ ବିଜେତା ହୋଇଥିଲେ । ପ୍ରତ୍ୟେକ ଗଳିକନ୍ଦିରେ ଅଭିନେତ୍ରୀ ଭଳି ଦେଖାଯାଉଥିବା ସାଲ୍‌ୱାର୍ କମିଜ୍ ବିକା ଯାଉଥଲା, ଯାହା କି ଭାରତୀୟ ପରଦାରେ ଖୁବ୍ କମ୍ ଦେଖାଯାଉଥିଲା । ମିଡ୍ ଡେ ଅନୁସାରେ ସାଧାରଣ ଧଳା ଚୁଡ଼ିଦାର ଓ କୁର୍ତ୍ତା ସ‌ହ ଉଡ଼ୁଥିବା ଓଢ଼ଣି ଶ୍ରୀଦେବୀଙ୍କୁ ପରୀର ଚାହାଁଣି ଦେଇଥିଲା ଓ ଚାନ୍ଦିନୀ ଚୌକ୍ ଷ୍ଟୋର୍‌କୁ ୧୦୦୦ରୁ ଉର୍ଦ୍ଧ୍ୱ ଏହିପରି ପୋଷାକ ରଖିବାକୁ ବାଧ୍ୟ କରିଥିଲା ।
ଚାନ୍ଦିନୀର ଗୀତ ମଧ୍ୟ ଖୁବ୍ ସଫଳ ଥିଲା । ଶ୍ରୀଙ୍କର ପ୍ରସିଦ୍ଧ ନୃତ୍ୟ ମେରେ ହାଥୋ ମେ ନୌ ନୌ ଚୁଡ଼ିୟା ରେଡ଼ିଫ୍ ଅନୁସାରେ ଶ୍ରେଷ୍ଠ ୨୫ ବିବାହ ଗୀତରେ ସ୍ଥାନ ପାଇଥିଲା । ଏହି ଅଭିନେତ୍ରୀ ମଧ୍ୟ ଚଳଚ୍ଚିତ୍ରର ଲୋକପ୍ରିୟ ଶୀର୍ଷକ ଗୀତ ଚାନ୍ଦିନୀ ଓ ମେରି ଚାନ୍ଦିନୀରେ ସ୍ୱର ଦେଇଥିଲେ । ଏହି ଗୀତଟି ହିନ୍ଦୁସ୍ଥାନ୍ ଟାଇମ୍‌ସଦ୍ୱାରା ୟଶ୍ ଚୋପ୍ରାଙ୍କ ଶ୍ରେଷ୍ଠ ୫ ଗୀତରେ ସ୍ଥାନ ପାଇଥିଲା । ଚାନ୍ଦିନୀ ଆନନ୍ଦ ଯୋଗାଇଥିବାରୁ ଶ୍ରେଷ୍ଠ ଲୋକପ୍ରିୟ ଗୀତ ଜାତୀୟ ଚଳଚ୍ଚିତ୍ର ସମ୍ମାନ (National Film Award for Best Popular Film Providing Wholesome Entertainment) ପାଇଥିବା ବେଳେ ଶ୍ରୀଦେବୀ ୧୯୮୯ରେ ଉଭୟ ଚାନ୍ଦିନୀ ଓ ଚାଲ୍‌ବାଜ୍ ପାଇଁ ଫିଲ୍ମ ଫେୟାର୍ ଶ୍ରେଷ୍ଠ ଅଭିନେତ୍ରୀ ସମ୍ମାନ ପାଇଥିଲେ ।
ୟଶ୍ ଚୋପ୍ରା ପୁଣିଥରେ ଶ୍ରୀଦେବୀଙ୍କୁ ୧୯୯୧ ଚଳଚ୍ଚିତ୍ର ଲମ୍‌ହେରେ ଅଭିନେତ୍ରୀ କରାଇଥିଲେ । ଟାଇମ୍‌ସ ଅଫ୍ ଇଣ୍ଡିଆ ଏହାକୁ ଶ୍ରେଷ୍ଠ ୧୦ ୟଶ୍ ଚୋପ୍ରା ଚଳଚ୍ଚିତ୍ରରେ ରଖିଥିବା ବେଳେ ଏହାର କାହାଣୀକୁ ସମୟ ଓ ସ୍ଥାନ ବାହାରେ ପ୍ରେମ ବୋଲି ବର୍ଣ୍ଣନା କରିଥିଲା । ରେଡ଼ିଫ୍ ଏହାକୁ ସ‌ହଜରେ ଶ୍ରେଷ୍ଠ ଚଳଚ୍ଚିତ୍ର ମଧ୍ୟରୁ ଅନ୍ୟତମ ବୋଲି କ‌ହିଥିଲା । ଶ୍ରୀଦେବୀ ଉଭୟ ମାଆ ଓ ଝିଅର ଅଭିନୟ କରିଥିଲା, ଯାହାକୁ ଆଇଦିଭା ପୂର୍ବରୁ ଦେଖା ଯାଇନଥିବା ଦ୍ୱୈତ ଅଭିନୟ ବୋଲି କ‌ହିଥିଲା । ରେଡ଼ିଫ୍ ଅନୁସାରେ ଏହା ଶ୍ରୀଙ୍କ ଅଭିନୟ ଜୀବନରେ ଏକ ଦୃଷ୍ଟାନ୍ତ ଚଳଚ୍ଚିତ୍ର ଥିଲା । ତାଙ୍କ ଅଭିନୟକୁ ପ୍ରଶଂସା କରି ବିଜ୍ଏସିଆ କ‌ହିଥିଲା ଯେ,, ଉଭୟ ପଲ୍ଲବୀ ଓ ପୂଜା ଭାବେ ଗୋଟିଏ ଚଳଚ୍ଚିତ୍ରରେ ବିପରୀତ ଧର୍ମୀ ଅଭିନୟ ତାଙ୍କ ଦକ୍ଷତାକୁ ଦର୍ଶାଉଛି । ଲୋକନୃତ୍ୟ ମୋର୍‌ନି ବାଗ୍ ମାରେ ଶ୍ରୀଙ୍କ ନୃତ୍ୟକୁ ହିନ୍ଦୁସ୍ଥାନ୍ ଟାଇମ୍‌ସ ୟଶ୍ ଚୋପ୍ରାଙ୍କ ଶ୍ରେଷ୍ଠ ୫ ସଂଗୀତ ବୋଲି କ‌ହିଥିଲା । ଲମ୍‌ହେ ବ୍ୟବସାୟିକ ଭାବେ ସଫଳ ହୋଇନଥିଲେ ମଧ୍ୟ ସମାଲୋଚକଙ୍କ ପ୍ରଶଂସାପାତ୍ର ହୋଇଥିଲା ଓ ପରେ ଶାସ୍ତ୍ରୀୟ ମାନ୍ୟତା ପାଇଥିଲା । ଏହି ଚଳଚ୍ଚିତ୍ର ବିଷୟରେ ବର୍ଣ୍ଣନା କରି ସମାଲୋଚକ ରାଚେଲ୍ ଡାୟାର୍ ତାଙ୍କ ଜୀବନୀରେ ଲେଖିଛନ୍ତି ଯେ, ୟଶ୍ ଚୋପ୍ରାଙ୍କ ଏହି ଲୋକପ୍ରିୟ ଚଳଚ୍ଚିତ୍ର ଲମ୍‌ହେ ଦର୍ଶକଙ୍କୁ ଶ୍ରେଣୀ ଅନୁସାରେ ଭାଗ କରି ଦେଇଥଲା । ଏହା ପ୍ରଗତୀଶୀଳ ସ‌ହର ଓ ସମୁଦ୍ର ସେପାରି ଦେଶରେ ଖୁବ୍ ସଫଳ ହୋଇଥିଲା, ମାତ୍ର ଅନୁନ୍ନତ ସ‌ହରରେ ବିଷୟବସ୍ତୁ ପାଇଁ ଏହା ସମ୍ପୂର୍ଣ୍ଣ ବିଫଳ ହୋଇଥିଲା । ଦି ହିନ୍ଦୁ ମଧ୍ୟ ଏହାକୁ ଖୁବ୍ ପ୍ରଶଂସା କରିଥିଲା, ତେବେ ଏହାର ବିଷୟ ବସ୍ତୁ ଭାରତୀୟ ସମାଜ ସ‌ହ ଖାପ ଖୁଆଉନଥିବାର କାରଣ ମଧ୍ୟ ଦେଇଥିଲା । ରାଜୀବ ମାନ୍‌ସାଦ୍‌ଙ୍କ ସ‌ହ ଏକ ସାକ୍ଷାତକାରରେ ମଧ୍ୟ ଶ୍ରୀଦେବୀ ବିଷୟବସ୍ତୁକୁ ଅଶ୍ଳୀଳ ବୋଲି ମତ ଦେଇଥିଲେ । ବିଫଳ ହୋଇଥିଲେ ମଧ୍ୟ ରେଡ଼ିଫ୍ ଏହାକୁ ଚଳଚ୍ଚିତ୍ର ଜଗତର ଅବିଶ୍ୱସନୀୟ ମୂହୁର୍ତ୍ତ ବୋଲି କ‌ହିଥିଲା । ଲମ୍‌ହେ ୫ଟି ଫିଲ୍ମ୍ ଫେୟାର୍ ପୁରସ୍କାର ଜିତିଥିଲା, ଯେଉଁଥିରେ ଶ୍ରୀଦେବୀଙ୍କର ଦ୍ୱିତୀୟ ଫିଲ୍ମ୍ ଫେୟାର୍ ସମ୍ମାନ ଶ୍ରେଷ୍ଠ ଅଭିନେତ୍ରୀ ମଧ୍ୟ ଅନ୍ତର୍ଭୁକ୍ତ ଥିଲା । ଏହି ଚଳଚ୍ଚିତ୍ରର ଲୋକପ୍ରିୟ ରାଜସ୍ଥାନୀ ପୋଷାକ ପାଇଁ ନୀତା ଲୁଲା ତାଙ୍କର ପ୍ରଥମ ''ଜାତୀୟ ଚଳଚ୍ଚିତ୍ର ସମ୍ମାନ ଶ୍ରେଷ୍ଠ ପୋଷାକ କାରୁକାର୍ଯ୍ୟ ସମ୍ମାନ ପାଇଥିଲେ ।
୧୯୯୨ରେ ଶ୍ରୀଦେବୀ ଅମିତାଭ ବଚ୍ଚନଙ୍କ ବିପକ୍ଷକରେ ଐତିହାସିକ ଚଳଚ୍ଚିତ୍ର ଖୁଦା ଗବାହରେ ଅଭିନୟ କରିଥିଲେ । ଅଭିନେତ୍ରୀ ଜଣଙ୍କ ପୁଣିଥରେ ଆଫଗାନୀ ଯୋଦ୍ଧା ବେନାଜୀର ଓ ତାଙ୍କ ଝିଅ ମେହେନ୍ଦୀ ଭୂମିକାରେ ଦ୍ୱୈତ୍ୟ ଅଭିନୟ କରିଥିଲେ । ଏହାର ସୁଟିଂ ମୁଖ୍ୟତଃ ନେପାଳରେ ହୋଇଥିଲା । ବିବିସି ରିପୋର୍ଟ ଅନୁସାରେ ଏହା ଭଲ ବ୍ୟବସାୟ କରିଥିଲା ଓ କାବୁଲରେ ପ୍ରାୟ ୧୦ ସପ୍ତାହ ଧରି ଚାଲିଖିଲା । ଖୁଦା ଗବାହ ଏବେ ମଧ୍ୟ ଆଫଗାନିସ୍ଥାନରେ ବହୁତ ଲୋକପ୍ରିୟ ଓ ରେଡ଼ିଫ୍ ଅନୁସାରେ ମୁକ୍ତିଲାଭ ପରେ ଏହାର ଦେଶ ସାରା ସବୁ ଚଳଚ୍ଚିତ୍ର ପ୍ରେକ୍ଷାଳୟରେ ଚାହିଦା ଥିଲା । ଏହି ଚଳଚ୍ଚିତ୍ରଟି ଫିଲ୍ମ ଫେୟାରରେ ଶ୍ରେଷ୍ଠ ନିର୍ଦ୍ଦେଶକର ସମ୍ମାନ ପାଇଥିବା ବେଳେ, ଶ୍ରୀଦେବୀ ଶ୍ରେଷ୍ଠ ଅଭିନେତ୍ରୀ ଶ୍ରେଣୀରେ ନାମିତ ହୋଇଥିଲେ ।
୧୯୯୩ରେ ଏହି ଅଭିନେତ୍ରୀଙ୍କର ଅଧିକ ବଜେଟର ରୂପ୍ କି ରାନୀ ତୋରୋଁ କି ରାଜା ମୁକ୍ତିଲାଭ କରିଥିଲା,ଯାହା ଭାରତରେ ମୁକ୍ତିଲାଭ କରିଥିବା ସର୍ବାଧିକ ବଜେଟର ଚଳଚ୍ଚିତ୍ର ଥିଲୀ । ଯଦିଓ ଚଳଚ୍ଚିତ୍ରଟି ବକ୍ସ୍ ଅଫିସରେ ବିଫଳ ହୋଇଥିଲା, ତେବେ ଟାଇମସ୍ ଅଫ୍ ଇଣ୍ଡିଆ ଅନୁଯାୟୀ ଶ୍ରୀଦେବୀ ହାସ୍ୟ କଳାକାର ଭୂମିକାରେ ସର୍ବଶ୍ରେଷ୍ଠ ଦକ୍ଷିଣ ଭାରତୀୟ କଳାକାର ।
ଶ୍ରୀଦେବୀ ବଡ଼ ପ୍ରଯୋଜନା ସଂସ୍ଥାରେ ଅଭିନୟ କରିବା ଜାରି ରଖିଥିଲେ,ଯେପରି ଧର୍ମା ପ୍ରଡ଼କ୍ସନରେ ସଞ୍ଜୟ ଦତ୍ତଙ୍କ ବିପକ୍ଷରେ ୧୯୯୩ର ଚଳଚ୍ଚିତ୍ର ଗୁମରାହ । ମହେଶ ଭଟ୍ଟଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରରେ ଶ୍ରୀ ଗାୟିକାର ଭୂମିକା ଅଭିନୟ କରିଥିଲେ, ଯେ ଭୁଲରେ ହଂକଂଠାରେ ଡ୍ରଗସ୍ ବ୍ୟବସାୟ କରୁଥିବା ମାମଲାରେ ଅଭିଯୁକ୍ତ ହୋଇଛନ୍ତି । ଶ୍ରୀଦେବୀ ରେଟ୍ରୋସ୍ପେକ୍ଟିଭରେ ବଲିଉଡ୍ ସ୍ପାଇସ୍ ବର୍ଣ୍ଣନା କରିଛି ଯେ, ଗୁମରାହରେ ଅନ୍ୟ କଳାକାରମାନେ ନିଖୁଣ ଅଭିନୟ କରିବା ସତ୍ତ୍ୱେ, ଏହା ଶ୍ରୀଙ୍କ ଚଳଚ୍ଚିତ୍ର ପରି ମନେହେଉଛି । ସେ ନାରୀର ସମ୍ବେଦନଶୀଳତାକୁ ନିଖୁଣ ଭାବେ ଚିତ୍ରଣ କରିଛନ୍ତି, ଯାହାକୁ ଦର୍ଶକ ବହୁତ ଦିନ ପର୍ଯ୍ୟନ୍ତ ମନେରଖିବ । ଏହି ଅଭିନୟ ପାଇଁ ସେ ଆଉ ଏକ ଫିଲ୍ମ ଫେୟାର ଶ୍ରେଷ୍ଠ ଅଭିନେତ୍ରୀ ପାଇଁ ମନୋନୀତ ହୋଇଥିଲେ । ୧୯୯୪ରେ ସେ ପୁଣି ଥରେ ଅନୀଲ କପୁରଙ୍କ ସହ ଲାଡ଼ଲା ଚଳଚ୍ଚିତ୍ରରେ ଅଭିନୟ କରିଥିଲେ, ଯେଉଁଥିରେ ସେ ବ୍ୟବସାୟୀ ଶୀତଳ ଜେଟଲୀ ଭୂମିକାରେ ଅଭିନୟ କରିଥିଲେ । ଟାଇମସ୍ ଅଫ୍ ଇଣ୍ଡିଆ ଅନୁଯାୟୀ ଏହି ଚରିତ୍ରଟି କଠୋର, ପ୍ରଭାବଶାଳୀ ଓ ପ୍ରତିଯୋଗିତାମୂଳକ ଥିଲା ଓ ଏହା ପାଇଁ ସେ ଫିଲ୍ମ୍ ଫେୟାର ପାଇଁ ମନୋନୀତ ହୋଇଥିଲେ ।
୧୯୯୬ରେ ସେ ତାଙ୍କର ପ୍ରତ୍ୟାବର୍ତ୍ତନ ମାଲାୟଲମ ଚଳଚ୍ଚିତ୍ରରେ ଭରତନଙ୍କ ଦେବରାଗମରେ ଅରବିନ୍ଦ ସ୍ୱାମୀଙ୍କ ବିପକ୍ଷରେ ଅଭିନୟ କରିଥିଲେ ।
ଚଳଚ୍ଚିତ୍ର ଜଗତରୁ ବିରତି ନେବା ପୂର୍ବରୁ ତାଙ୍କର ଶେଷ ମୁଖ୍ୟ ଚଳଚ୍ଚିତ୍ର ଥିଲା ୧୯୯୭ର ଜୁଦାଇ । ଏଥିରେ ଅନୀଲ କପୁର ଓ ଉର୍ମିଳା ମାତୋଣ୍ଜେକର ମଧ୍ୟ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସେ ଏକ ଲୋଭୀ ଗୃହିଣୀର ଅଭିନୟ କରିଥିଲେ । ସମାଲୋଚକ ସୁବାଷ କେ. ଝାଙ୍କ ଅନୁଯାୟୀ ଶ୍ରୀ ଜୁଦାଇରେ ଏକ ପ୍ରଭାବଶାଳୀ ଅଭିନୟ କରିଥିଲେ, ଯେଉଁଥିରେ ଲୋଭର ବଶବର୍ତ୍ତୀ ହୋଇ ସେ ନିଜ ସ୍ୱାମୀଙ୍କୁ ବିକି ଦେଇଥିଲେ । ଶ୍ରୀଦେବୀଙ୍କ ଛଡା ଆଉ କେହି ଏ ଅଭିନୟ କରିପାରିନଥାନ୍ତେ । ଏହାପରେ ସେ ଚଳଚ୍ଚିତ୍ର ଜଗତରେ ଏକ ଶୂନ୍ୟସ୍ଥାନ ଛାଡ଼ିଯାଇଥିଲେ । ବଲିଉଡ୍ ସ୍ପାଇସ୍ ଅନୁଯାୟୀ, ସେ ଏଥିରେ ନିଖୁଣ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ଫିଲ୍ମ୍ ଫେୟାର୍ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ ।
ବିବାହ ପରେ ଓ ଦୂରଦର୍ଶନ ପଦାର୍ପଣ (୧୯୯୮-୨୦୧୧)
ଛଅ ବର୍ଷର ବିରାମ ପରେ ଶ୍ରୀଦେବୀ ୨୦୦୪-୨୦୦୫ରେ ସାହାରା ସିଟକମର ମାଳିନୀ ଆୟାର୍ ଜରିଆରେ ଛୋଟ ପରଦାରେ ଅଭିନୟ କରିଥିଲେ । ସେ ମଧ୍ୟ ୨୦୦୪ରେ ଜିନା ଇସିକା ନାମ୍ ହେ ଓ ୨୦୦୫ରେ ଦୂରଦରୁଶନ ଶୋ କାବୁମରେ ବିଚାରକ ହୋଇଥିଲେ । ୨୦୦୭ରେ ୫୨ତମ ଫିଲ୍ମଫେୟାର ପୁରସ୍କାର ସମାରୋହରେ ସେ ନିଜର କେତୋଟି ପ୍ରସିଦ୍ଧ ଗୀତରେ ନାଚିଥିଲେ । ସେ ମଧ୍ୟ ଏସୀୟ ଚଳଚ୍ଚିତ୍ର ଓ ଦୂରଦର୍ଶନ ଏକାଡ଼େମୀରେ ବୋର୍ଡ ଅଫ୍ ଡିରେକ୍ଟରରେ ସଦସ୍ୟ ଥିଲେ ।
୧୯ ସେପ୍ଟେମ୍ବର ୨୦୦୯ରେ ସେ ସୋନି ଚିଭିରେ ସଲମାନ ଖାନଙ୍କ ମଞ୍ଚ ୧୦ କା ଦମରେ ଆସିଥିଲେ । ଏହି ଭାଗରେ ସେ, ସ୍ୱାମୀ ବୋନି କପୁର, ଅଭିନେତା-ନିର୍ଦ୍ଦେଶକ ପ୍ରଭୁଦେବା, ଅଭିନେତ୍ରୀ ଆୟେଶା ଟକିଆ, ଓ ସଙ୍ଗୀତ ଯୁଗଳ ସାଜିଦ୍-ୱାଦିଦ୍ ଅତିଥି ଥିଲେ ଓ ସମସ୍ତେ ୱାଣ୍ଟେଡ୍ ଚଳଚ୍ଚିତ୍ରର ପ୍ଚାର ପାଇଁ ଆସିଥିଲେ ।
ସେ ମଧ୍ୟ ୨୦୦୮ ଓ ୨୦୧୦ରେ ଲକମେ ଫ୍ୟାସନ୍ ସପ୍ତାହ ଓ ୨୦୦୯ ଏଚ୍.ଡି.ଆଇ.ଏଲ୍. କୋଟୁର୍ ସପ୍ତାହରେ ନୀତା ଲୁଲା, କୁଇନି ଧୋଡି, ଓ ପ୍ପୀୟା ଚିନ୍ତନଙ୍କ ଭଳି ଡିଜାଇନର ପାଇଁ ପ୍ରଦର୍ଶନୀ କରିଥିଲେ ।
ଶ୍ରୀଙ୍କର ଚିତ୍ରକଳା ପ୍ରତି ମଧ୍ୟ ଆଗ୍ରହ ଥିଲା । ମାର୍ଚ୍ଚ ୨୦୧୦ରେ ତାଙ୍କ ଚିତ୍ରକଳାଗୁଡିକ ଏକ ଆନ୍ତର୍ଜାତୀୟ ଚିତ୍ର ପ୍ରଦର୍ଶନୀରେ ନିଲାମ ହୋଇଥିଲା ଓ ସେହି ଅର୍ଥକୁ ଦାନ ଦିଆଯାଇଥିଲା ।
୨୦୧୧ରେ ଗ୍ଲୋବାଲ୍ ଇଣ୍ଡିଆନ୍ ଫିଲ୍ମ ଏଣ୍ଡ ଟେଲିଭିଜନ୍ ଆୱାର୍ଡସରେ କରୀନା କପୁର ଶ୍ରୀଦେବୀଙ୍କର ଏକ ଗୀତରେ ନାଚି ତାଙ୍କୁ ସମର୍ପଣ କରିଥିଲେ । କପୁର ଶ୍ରୀଙ୍କୁ ତାଙ୍କ ଅଭିନେତା କହିଥିଲେ, ଓ ତାଙ୍କ ପିଢୀର ବହୁତ ଝିଅ ଶ୍ରୀଙ୍କ ପାଇଁ ଅଭିନୟକୁ ପେଶା କରିଥିଲେ ବୋଲି କହିଥିଲେ ।
ମଇ ୨୦୧୨ରେ ଶ୍ରୀଦେବୀ ଅମୀର ଖାନଙ୍କ ଦୂରଦର୍ଶନ ଶୋ ସତ୍ୟମେବ ଜୟତେର ଶିଶୁ ଯୌନ ଶୋଷଣ ଭାଗରେ ଜଣେ ପୀଡ଼ିତଙ୍କ ପାଇଁ ଆଶ୍ଚର୍ଯ୍ୟଜନକ ପଦାର୍ପଣ କରିଥିଲେ । ସେ ମଧ୍ୟ ଶିଶିଯୁ ଯୌନ ଶୋଷଣକୁ ଅପରାଧ ବିଚାର କରି ଆଇନ କରିବା ପାଇଁ, ଅମୀର ଖାନଙ୍କଦ୍ୱାରା ଆରମ୍ଭ କରାଯାଇଥିବା ଦରଖାସ୍ତରେ ଦସ୍ତଖତ କରିଥିଲେ ।
ଇଂଲିଶ୍ ଭିଂଲିସ୍ ସହ ପ୍ରତ୍ୟାବର୍ତ୍ତନ (୨୦୧୨-୨୦୧୭)
ଶ୍ରୀଦେବୀ ୨୦୧୧ର ଆରମ୍ଭରେ ଗୌରୀ ସିନ୍ଦେଙ୍କ ନିର୍ଦ୍ଦେଶିତ ଇଂଲିସ୍ ଭିଂଲିସ୍ରେ କାମ କରୁଥିବା ବେଳେ ସେ ନିଜର ପ୍ରତ୍ୟାବର୍ତ୍ତନ କହିଥିଲେ । ୨୦୧୧ରେ ଟରଣ୍ଟୋରେ ଅନୁଷ୍ଠିତ ଆଇ ଆଇ ଏଫ୍ ଏ ପୁରସ୍କାର ସମାରୋହରେ ଆନୁଷ୍ଠାନିକ ଭାବେ ଘୋଷଣା କରାଯାଇଥିଲା । ଟରଣ୍ଟୋରେ ତାଙ୍କର ପ୍ରିମିଅର୍ ଶୋ ପରେ କେତେକ ଆନ୍ତର୍ଜାତୀୟ ଗଣମାଧ୍ୟମ ତାଙ୍କୁ ଭାରତର ମେରିଲ୍ ଷ୍ଟ୍ରିପ୍ ଭାବେ ଅଭିହିତ କରିଥିଲେ ।" ଦୁଇ ସପ୍ତାହ ପରେ ଆମେରିକାର ସାପ୍ତାହିକୀ ପତ୍ରିକା ଭେରାଇଟି ଇଂଲିସ୍ ଭିଂଲିଶ୍'' ରିଭ୍ୟୁରେ ଲେଖିଥିଲା ଯେ, ଏହା ଶ୍ରୀଦେବୀଙ୍କୁ ଚଳଚ୍ଚିତ୍ରରେ ଆଣ୍ଡି ହେପବର୍ଣ୍ଣଙ୍କ ସଦୃଶ ଆକର୍ଷଣୀୟ ପାଇଥିଲା ।
ମୁକ୍ତିଲାଭ ପରେ ଟାଇମସ୍ ଅଫ୍ ଇଣ୍ଡିଆ ଏହାକୁ ୫ରୁ ୪ ରେଟିଂ ଦେଇ ୨୦୧୨ର ଶ୍ରେଷ୍ଠ ତଳଚ୍ଚିତ୍ର କହିଥିଲା । ତାଙ୍କର ଅଭିନୟ ଏଥିରେ ଉଚ୍ଚମାନର ଥିଲା ।" ରେଡ଼ଫର ରାଜା ସେନ୍ ମଧ୍ୟ ଏହାକୁ ୪ ରେଟିଂ ଦେଇ ଶ୍ରେଷ୍ଠ ଚଳଚ୍ଚିତ୍ରର ମାନ୍ୟତା ଦେଇଥିଲେ । ସମାଲୋଚକ ସୁବାଷ କୁମାର ଝା ୪.୫ ରେଟିଂ ଦେଇଥିଲେ ଓ କହିଥିଲେ ବର୍ଷକୁ ୨ଟି ଚଳଚ୍ଚିତ୍ର ଦେଖିବାକୁ ଚାହିଁଲେ, ଇଂଲିସ୍ ଭିଂଲିସ୍ ଦୁଇଥର ଦେଖନ୍ତୁ ।
ସି.ଏନ୍.ଏନ୍. ଆଇ.ବି.ଏନ୍ର ରାଜୀବ ମାନସାଦ ଏହାକୁ ୩.୫ ରେଟିଂ ଦେଇ କହିଥିଲେ ଯେ, ଶ୍ରୀଦେବୀଙ୍କ ଅଭିନୟ କେବଳ ଶତ ପ୍ରତିଶତ ନୁହଁ, ବରଂ ଏହା ଆପଣଙ୍କ ମୁହଁରେ ଏକ ସୁନ୍ଦର ହସ ଦେଇଦେବ । ଅନୁପମା ଚୋପ୍ରା ମଧ୍ୟ ଏହାକୁ ୩.୫ ରେଟିଂ ଦେଇ କହିଥିଲେ ଯେ, ଶ୍ରୀ କୌଣସି ଏକ ଦିଗ ଛାଡ଼ିଯିବା ଖୁବ୍ ବିରଳ ଓ ତାଙ୍କର ଅଭିନୟ ବିଜେତା ଭଳି । ଫାଷ୍ଟପୋଷ୍ଟର ରୁବିନା ଖାନ୍ ଏହାକୁ ୫ ରେଟିଂ ଦେଇ କହିଥିଲେ ଯେ, ଶ୍ରୀଦେବୀ ଅଭିନୟକୁ ଏହି ଚଳଚ୍ଚିତ୍ର ଜରିଆରେ ପୁଣିଥରେ ପଛକୁ ଫେରାଇ ଆଣିଛନ୍ତି । କୋମଲନାଥଙ୍କ ଅନୁଯାୟୀ ଏହା ଷ୍ଟାର୍ ବାହାରେ ଓ ଶ୍ରୀଙ୍କ ଅଭିନୟକୁ ପ୍ରଶଂସା କରି କହିଥିଲେ ଯେ, ଏହା ବଲିଉଡର ଶ୍ରେଷ୍ଠ ପ୍ରତ୍ୟାବର୍ତ୍ତନ ପ୍ରଦର୍ଶନ ଓ ଅଭିନୟ ଜଗତରେ ଏକ ମାଇଲ୍ ଖୁଣ୍ଟ । ସୋସିଆଲ୍ ମୁଭି ରେଟିଂ ୱେବସାଇଟ୍ MOZVO ଏହାକୁ ୪.୧ ରେଟିଂ ଦେଇ ନିଶ୍ଚିତ ଦର୍ଶନୀୟ ବିଭାଗରେ ରଖିଥିଲା । ଦି ସିନେମା ଜର୍ଣ୍ଣାଲର ଆମେର୍ ସାହେବ୍ ଏହାକୁ ୪ ରେଟିଂ ଦେଇ କହିଥିଲେ, ଚଳଚ୍ଚିତ୍ରଟି, "ଚିତ୍ତାକର୍ଷକ, ଛୁଇଁଲା ଭଳି, ଉଦ୍ଦୀପକ,ଓ ସୁନ୍ଦର, ଯେ ଭାରତର ପ୍ରଥମ ମହିଳା ସୁପରଷ୍ଟାର ଶ୍ରୀଦେବୀଙ୍କର ପ୍ରତ୍ୟାବର୍ତ୍ତନ ବିଜୟ କହିଥିଲେ ।
ଶ୍ରୀଦେବୀ ପୃଥିବୀର ସର୍ବବୃହତ୍ତ ମୋବାଇଲ୍ ଅନୁଧ୍ୟାନ କମ୍ପାନୀ ଭୁକ୍ଲିପ୍ଦ୍ୱାରା କରାଯାଇଥିବା ମୋବାଇଲ୍ ସର୍ଭେରେ ୨୦୧୨ର ଶ୍ରଷ୍ଠ ଲୋକପ୍ରିୟ ଅଭିନେତ୍ରୀର ମାନ୍ୟତା ପାଇଥିଲେ । ଏଥିପାଇଁ ସେ ବିଭିନ୍ନ ଚଳଚ୍ଚିତ୍ର ପୁରସ୍କାର ପାଇଁ ମନୋନୀତ ହୋଇଥିଲେ, ଯେଉଁଥିରେ ନବମ ଫିଲ୍ମ ଫେୟାର୍ ଶ୍ରେଷ୍ଠ ଅଭିନେତ୍ରୀ ସମ୍ମାନ ଥିଲା । ୨୦୧୫ରେ ଶ୍ରୀ ତାମିଲ୍ ଚଳଚ୍ଚିତ୍ର ପୁଲିରେ ଅଭିନୟ କରିଥିଲେ ।
ତାଙ୍କର ପରବର୍ତ୍ତୀ ଚଳଚ୍ଚିତ୍ର ଥିଲା, ଘର ପ୍ରଯୋଜନାରେ ମମ୍ ଚଳଚ୍ଚିତ୍ର । ଏହାର ପୋଷ୍ଟର ସଲ୍‌ମାନ୍ ଖାନ୍‌ଙ୍କଦ୍ୱାରା ଜି ସିନେ ଆୱାର୍ଡ୍‌ସ୍‌ର ୨୦୧୭ ସଂସ୍କରଣରେ ପ୍ରକାଶ ପାଇଥିଲା । ମମ୍‌ର ପ୍ରଥମ ଦୃଶ୍ୟ ୧୪ ମାର୍ଚ୍ଚରେ ଶ୍ରୀ ଟୁଇଟର ମାଧ୍ୟମରେ ପ୍ରସାର କରାଇଥିଲେ । ନିଜ ଟୁଇଟ୍‌ରେ ସେ ଲେଖିଥିଲେ ଯେ, ହ୍ୱେନ୍ ଅ ୱିମାନ୍ ଇଜ୍ ଚାଲେନ୍ଜ‌ଡ୍...ପ୍ରେଜେଣ୍ଟିଂ ଦି ଫାଷ୍ଟ୍ ଲୁକ୍ ଅଫ୍ ମମ୍" । ଏହା ଅଦ୍ଭୁତ ସଫଳତା ପାଇଥିଲା, ଟାଇମ୍‌ସ୍ ଅଫ୍ ଇଣ୍ଡିଆ ଏହାକୁ ପ୍ରକାଶର ବାହାରେ ବୋଲି କ‌ହିଥିଲା ବେଳେ ଏନ୍‌ଡ଼ିଟିଭି 'ରାଣୀଙ୍କ ପ୍ରତ୍ୟାବର୍ତ୍ତନ' ବୋଲି କ‌ହିଥିଲା । ହିନ୍ଦୁସ୍ଥାନ୍ ଟାଇମ୍‌ସ୍ କ‌ହିଥିଲା ଯେ, ଶ୍ରୀ ପୁଣିଥରେ ଅଭିନୟ ଜଗତକୁ ନେବାକୁ ଆସିଛନ୍ତି । ଇଣ୍ଡିଆ ଟୁଡେ ମଧ୍ୟ ଏହାକୁ ରହସ୍ୟମୟ ବୋଲି କ‌ହିଥିଲା । ଶ୍ରୀଦେବୀଙ୍କର ପ୍ରଥମ ପ୍ରକାଶ ଟୁଇଟର୍‌ରେ ଖୁବ୍ ଛଳ ସୃଷ୍ଟି କରିଥିଲା । ଇଣ୍ଡିଆ.କମ୍ ଏହାକୁ ଭାବୁକ ଓ ରହସ୍ୟ କ‌ହିଥିବା ବେଳେ ଟୁଇଟରାତିମାନେ ଏହାକୁ ଖୁବ୍ ପ୍ରଶଂସା କରିଥିଲେ । ମମ୍'' ଜୁଲାଇ ୨୦୧୭ରେ ମୁକ୍ତିଲାଭ କରିଥିଲା ଓ ସକରାତ୍ମକ ସମାଲୋଚନା ପାଇଥିଲା । ସମାଲୋଚକମାନେ ଶ୍ରୀଙ୍କ ଅଭିନୟକୁ ପ୍ରଶଂସା କରିଥିଲେ ।
ଶ୍ରୀଦେବୀ ୨୪ ଫେବୃଆରୀ ୨୦୧୭ରେ ମୃତ୍ୟୁବରଣ କରିଥିଲେ ଏବଂ ସେ କୌଣସି ଆଗାମୀ ଚଳଚ୍ଚିତ୍ର ସୁଟିଂ କରୁନଥିଲେ । ତ‌ଥାପି ସେ ଶାହରୁଖଙ୍କ ଆଗାମୀ ଚଳଚ୍ଚିତ୍ର ଜିରୋରେ ଦେଖାଦେବେ, ଯେଉଁଥିରେ ସେ ନିଜର ଏକ ଅତିଥି ଅଭିନୟ କରିଛନ୍ତି ।
ମୃତ୍ୟୁ
ଶ୍ରୀଦେବୀ ଓ ତାଙ୍କର କନିଷ୍ଠ କନ୍ୟା ଖୁସି ୨୦ ଫେବୃଆରୀ ୨୦୧୮ରେ ଭଣଜା ମୋହିତ ମାରୱାହଙ୍କ ବିବାହ ଉତ୍ସବରେ ଯୋଗ ଦେବା ପାଇଁ ୟୁନାଇଟେଡ୍ ଆରବ ଏମିରେଟସର ରାସ୍-ଅଲ୍-ଖାଇମାର ଅଲ୍ ଜାଜିରା ଅଲ୍ ହମରାକୁ ଯାଇଥିଲେ ଓ ଜ୍ୟେଷ୍ଠ କନ୍ୟା ଜାହ୍ନବୀ କପୁରଙ୍କ ୨୧ତମ ଜନ୍ମଦିନ ପାଳନ ପାଇଁ କିଣାକିଣି ଉଦ୍ଦେଶ୍ୟରେ କିଛିଦିନ ରହିବାର ମନସ୍ଥ କରିଥିଲେ । ତାଙ୍କ ସ୍ୱାମୀ ଫେବୃଆରୀ ୨୨ରେ ଲକ୍ଷ୍ନୌଠାରେ ସଭାରେ ଯୋଗଦାନ କରିବା ପାଇଁ ସେଠାରେ ଉପସ୍ଥିତ ନଥିଲେ । କିନ୍ତୁ ବୋନି ତାଙ୍କୁ ଆଶ୍ଚର୍ଯ୍ୟ ପରିଦର୍ଶନ କରିବା ପାଇଁ ସ୍ଥିର କରିଥିଲେ । ୨୪ ତାରିଖରେ ଶେଷଥର ପାଇଁ ସେ ଶ୍ରୀଙ୍କ ସହ କଥା ହେଇଥିଲେ ।
କପୁରଙ୍କ ଅନୁଯାୟୀ ସେ ଦୁବାଇକୁ ୧୫:୩୦ ଉଡ଼ାଜାହାଜ ନେଇଥିଲେ ଓ ୧୮:୨୦ରେ ଜୁମେଇରାହ ଏମିରେଟସ୍ ଟାୱାରସ୍ ହୋଟେଲର ଅଭିନେତ୍ରୀ ରହୁଥିବା ୨୨୦୧ ରୁମ୍ ନଂରେ ପହଁଞ୍ଚିଥିଲେ । ଦୁଇଜଣ ପାଖାପାଖି ଅଧଘଣ୍ଟା କଥା ହେବା ପରେ ରାତ୍ରିଭୋଜନ ପାଇଁ ନିଷ୍ପତ୍ତି ନେଇଥିଲେ । ଶ୍ରୀଦେବୀ ଗାଧୋଇବାକୁ ଓ ରାତ୍ରିଭୋଜନ ପାଇଁ ପ୍ରସ୍ତୁତ ହେବାକୁ ଯାଇଥିଲେ, ସେତେବେଳେ ବୋନି କପୁର ପ୍ରତୀକ୍ଷା ଗୃହରେ ଅପେକ୍ଷା କରିଥିଲେ । ୧୫-୨୦ ମିନିଟ୍ ପରେ ୧୯:୦୦ ସମୟରେ ବିଳମ୍ବ ସତ୍ତ୍ୱେ କୌଣସି ସୂଚନା ନପାଇବାରୁ ସେ ଶ୍ରୀଙ୍କୁ ଡାକିଥିଲେ । କପୁର କୋଠରୀକୁ ଡାକିବାକୁ ଯାଇଥିଲେ ଏବଂ ଗାଧୁଆ ଘର କବାଟ ଭିତରପଟୁ ଦିଆଯାଇ ନଥିବା ଦେଖିବାକୁ ପାଇଲେ । କିଛି ଅଘଟଣର ଆଶଙ୍କା କରି କବାଟ ଖୋଲନ୍ତେ, ସେ ଶ୍ରୀଙ୍କୁ ଗାଧୁଆ ଟବ୍ ଭିତରେ ଅଚେତ୍ ଭାବେ ବୁଡି ରହିଥିବାର ଦେଖିବାକୁ ପାଇଥିଲେ । ଏହା ଅସ୍ପଷ୍ଟ ଯେ ଶ୍ରୀ ବୁଡ଼ିବା ପୂର୍ବରୁ ନା ପରେ ଅଚେତ୍ ହୋଇଥିଲେ ।
୨୪ ଫେବୃଆରୀ ୧୯:୦୦ ସମୟରେ କୋଠରୀ ମଧ୍ୟରେ ହିଁ ଶ୍ରୀଙ୍କ ମୃତ୍ୟୁ ହୋଇଯାଇଥିଲା । ଯଦିଓ ପୂର୍ବରୁ ତାଙ୍କର ଦିଅର ସଞ୍ଜୟ କପୁର ଭାରତୀୟ ଗଣମାଧ୍ୟମକୁ ମୃତ୍ୟୁର କାରଣ ହୃଦଘାତ ବୋଲି ଦର୍ଶାଇଥିଲେ, କିନ୍ତୁ ତାଙ୍କ ମୃତ୍ୟୁର କାରଣ ଖୋଜିବା ରବିବାର ଭୋରୁ ପ୍ରାୟ ୨:୩୦ ସମୟରେ ଆରମ୍ଭ ହୋଇଥିଲା ଓ ଘଟଣାଟିକୁ ଦୁବାଇ ଆରକ୍ଷୀ ବାହିନୀ, ଦୁବାଇ ପବ୍ଲିକ୍ ପ୍ରୋସିକ୍ୟୁସନକୁ ସ୍ଥାନାନ୍ତରିତ କରିଥିଲା । ସେଠାରେ ଦୁବାଇର ଜେନେରାଲ୍ ଡିପାର୍ଟମେଣ୍ଟ୍ ଅଫ୍ ଫୋରେନସିକ୍ ଏଭିଡେନ୍ସ ଏହାକୁ ଦୁର୍ଘଟଣାଜନିତ ବୁଡ଼ିବା କହିଥିଲା ।   ପରେ ଟକ୍ସିକୋଲୋଜି ରିପୋର୍ଟ କହିଥିଲା ଯେ, ଶ୍ରୀଙ୍କ ରକ୍ତରେ ମଦ ଓ ଫୁସଫୁସରେ ପାଣି ମିଳିଥିଲା ।
ଶ୍ରୀଙ୍କର ମୃତ୍ୟୁ ଖବର ଇଣ୍ଟରନେଟ୍‌ରେ ପ୍ରସାରିତ ଏକ ଉଡା ଖବର ବୋଲି ବ୍ୟାପିବା ପରେ, ତାଙ୍କର ଦିଅର, ସଞ୍ଜୟ କପୁର ଏହାକୁ ସତ୍ୟ ବୋଲି ଗଣମାଧ୍ୟମକୁ ଜଣାଇଥିଲେ ।  ତାଙ୍କର ପ୍ରଶଂସକ, ସ‌ହ-କଳାକାର ଓ ଅନ୍ୟ ବଲିଉଡ କଳାକାର, ଶ୍ରୀଙ୍କ ମୃତ୍ୟୁକୁ ନେଇ ଟୁଇଟର ମାଧ୍ୟମରେ ଦୁଃଖ ପ୍ରକାଶ କରିଥିଲେ ।    କିଛିଦିନର ଆରକ୍ଷୀ ଅନୁସନ୍ଧାନ ପରେ, ୨୭ ଫେବୃଆରୀରେ ଶ୍ରୀଦେବୀଙ୍କ କେସ୍‌କୁ ବନ୍ଦ କରାଯାଇଥିଲା ଓ ତାଙ୍କ ମରଶରୀରକୁ ସ୍ୱାମୀ ବୋନି କପୁର, ସାବତ ପୁଅ ଅର୍ଜୁନ କପୁର, ଅନୀଲ ଆମ୍ବାନୀଙ୍କ ଘରୋଇ ଜେଟ୍ ମାଧ୍ୟମରେ ମୁମ୍ବାଇ ଆଣିଥିଲେ । ତାଙ୍କର ଅନ୍ତିମ ସଂସ୍କାର ୨୮ ଫେବୃଆରୀରେ ମୁମ୍ବାଇର ଭାଇଲ୍ ପାର୍ଲେ ସେବା ସମାଜ ଶ୍ମଶାନରେ କରାଯାଇଥିଲା ।  ଶ୍ରୀଦେବୀଙ୍କର ଅନ୍ତିମ ସଂସ୍କାର ରାଜ୍ୟ ସମ୍ମାନ ଓ ବନ୍ଧୁକ ସାଲ୍ୟୁଟ୍ଦ୍ୱାରା ସମ୍ପନ୍ନ କରାଯାଇଥିଲା । ତାଙ୍କର ଚିତା ତାଙ୍କ ସ୍ୱମୀଙ୍କଦ୍ୱାରା ଲଗାଯାଇଥିଲା । ମାର୍ଚ୍ଚ ୩ରେ ଶ୍ରୀଦେବୀଙ୍କ ପାଉଁଶକୁ ତାଙ୍କ ସ୍ୱାମୀ ଓ ଦୁଇ ଝିଅ ଜାହ୍ନବୀ ଓ ଖୁସିଙ୍କଦ୍ୱାରା ଚେନ୍ନାଇର ରାମେଶ୍ୱରମ ସମୁଦ୍ର କୂଳରେ ବିସର୍ଜନ କରାଯାଇଥିଲା ।
ଶ୍ରଦ୍ଧାଞ୍ଜଳୀ, ପ୍ରତିକ୍ରିୟା ଓ ଆଇନ୍
ଚଳଚ୍ଚିତ୍ର ଜଗତ, ବନ୍ଧୁ ଓ ପ୍ରଶଂସକମାନେ ସାମାଜିକ ଗଣମାଧ୍ୟମ ଓ ଅନ୍ୟାନ୍ୟ ଗଣମାଧ୍ୟମରେ ସମ୍ବେଦନା ଜଣାଇଥିଲେ ।ତାଙ୍କର ସ୍ୱାମୀ, ବୋନି କପୁର, ଲେଖଥିଲେ: ¨ସମଗ୍ର ପୃଥିବୀ ପାଇଁ ସେ ଚାନ୍ଦିନୀ, କୁଶଳୀ ଅଭିନେତ୍ରୀ, ସେମାନଙ୍କ ଶ୍ରୀଦେବୀ ଥିଲେ, ମାତ୍ର ମୋ ପାଇଁ, ସେ ପ୍ରେମ, ମୋ ବନ୍ଧୁ, ଆମ ଝିଅମାନଙ୍କର ମାଆ, ମୋ ସ‌ହକର୍ମୀ ଥିଲେ । ଆମ ଝିଅମନଙ୍କ ପାଇଁ ସେ ସବୁକିଛି ତ‌ଥା ସେମାନଙ୍କ ଜୀବନ ଥିଲେ । ସେ ଅକ୍ଷ ଥିଲେ, ଯାହା ଚାରିପଟେ ଆମ ଦୁନିଆ ଘୁରି ବୁଲୁଥିଲା । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏହି ଅଭିନେତ୍ରୀଙ୍କ ବିୟୋଗରେ ସମ୍ବେଦନା ଜଣାଇଥିଲେ । ସାମାଜିକ ଗଣମାଧ୍ୟମରେ ସେ ଜଣାଇଥିଲେ ଯେ: ´´ଦକ୍ଷ ଅଭିନେତ୍ରୀ ଶ୍ରୀଦେବୀଙ୍କର ଅକାଳ ବିୟୋଗରେ ସେ ଦୁଃଖିତ । ସେ ଚଳଚ୍ଚିତ୍ର ଜଗତରେ ଜଣେ ଅତୁଳନୀୟ କଳାକାର ଥିଲେ, ଯାହାଙ୍କର ଦୀର୍ଘ କଳାକାର ଜୀବନରେ ସ୍ମରଣୀୟ ଚରିତ୍ର ଓ ଅଭିନୟ ରହିଛି । ମୋର ଭାବନା ତାଙ୍କ ପରିବାର ସଦସ୍ୟଙ୍କ ସ‌ହ ରହିଛି । ତାଙ୍କର ଆତ୍ମା ଶାନ୍ତିରେ ରହୁ ।´´ ରାଷ୍ଟ୍ରପତି ରାମନାଥ କୋବିନ୍ଦ ଲେଖିଥିଲେ ଯେ: ´´ଚଳଚ୍ଚିତ୍ର ତାରକା ଶ୍ରୀଦେବୀଙ୍କର ମୃତ୍ୟୁ ଖବର ଶୁଣି ସେ ଆଶ୍ଚର୍ଯ୍ୟଚକିତ । ସେ ତାଙ୍କର ଅୟୁତରୁ ଉର୍ଦ୍ଧ୍ୱ ପ୍ରଶଂସକଙ୍କ ଚକିତ କରିଦେଇ ଯାଇଛନ୍ତି । ´ମୁନ୍ଦରମ୍ ପିଲାଇ´, ´ଲମ୍‌ହେ´ ଓ ´ଇଂଲିସ୍ ଭିଂଲିସ୍´ରେ ତାଙ୍କର ପ୍ରଦର୍ଶନ ଅନ୍ୟ କଳାକାରଙ୍କୁ ପ୍ରେରଣା ଯୋଗାଏ । ତାଙ୍କର ପରିବାର ଓ ନିକଟ ସମ୍ପର୍କୀୟଙ୍କ ପ୍ରତି ମୋର ସମ୍ବେଦନା ରହିଛି ।´´ ଚଳଚ୍ଚିତ୍ର ସ‌ହ ଜଡ଼ିତ ବ‌ହୁ ବ୍ୟକ୍ତି ତ‌ଥା ତାଙ୍କ ଅନ୍ତରଙ୍ଗ ସମ୍ପର୍କୀୟ ତାଙ୍କୁ ଲୋଖଣ୍ଡ‌ୱାଲାଠାରେ ଥିବା ସିଲିବ୍ରେସନ୍ ସ୍ପୋର୍ଟ୍‌ସ କ୍ଲବ୍ ଓ ଶ୍ମଶାନରେ ଶ୍ରଦ୍ଧାଞ୍ଜଳୀ ଜଣାଇଥିଲେ ।  ସ୍ପୋ୍ଟ୍‌ସ କ୍ଲବ୍‌ଠାରେ ହଜାର ହଜାର ଲୋକ ରାସ୍ତାକୁ ଆସି ସମ୍ମାନ ଜଣାଇଥିଲେ, ଯେଉଁଥିପାଇଁ ଆରକ୍ଷୀବିଭାଗକୁ ଲାଠି ଚାଳନା କରିବାକୁ ପଡ଼ିଥିଲା । ଆନୁମାନିକ ଭାବେ ୭୦୦୦ରୁ ଉର୍ଦ୍ଧ୍ୱ ବ୍ଯକ୍ତି ଉପସ୍ଥିତ ଥିଲେ ।
ଭାରତେ ମହମ୍ମଦ ରଫି, କିଶୋର କୁମାର ଓ ରାଜେଶ ଖାନ୍ନାଙ୍କ ପରେ ଚତୁର୍ଥ ଅଣ ରାଜନୈତିକ ଚଳଚ୍ଚିତ୍ର ବ୍ୟକ୍ତିବିଶେଷ ଭାବେ ଶ୍ରୀଦେବୀଙ୍କ ଶ୍ମଶାନ ଯାତ୍ରାରେ ସର୍ବାଧିକ ବ୍ୟକ୍ତି ଯୋଗଦାନ କରିଥିଲେ ।
ପ୍ରଧାନମନ୍ତ୍ରୀ, କେନ୍ଦ୍ର ଓ ରାଜ୍ୟ ମନ୍ତ୍ରୀଙ୍କ ପାଇଁ ଉଦ୍ଧିଷ୍ଟ ଥିବା ରାଜ୍ୟ ସମ୍ମାନ ପାଇବାରେ ଚଳଚ୍ଚିତ୍ର ଜଗତର ଅଳ୍ପ କେତେକ ଲୋକଙ୍କ ମଧ୍ୟରୁ ସେ ଜଣେ ହୋଇଗଲେ । ଶ୍ରୀଦେବୀ ୯୦ତମ ଏକାଡ଼େମୀ ପୁରସ୍କାରରେ ୨୦୧୮ ´´ସ୍ମୃତିରେ´´ ବିଭାଗରେ ଶଶୀ କପୁରଙ୍କ ସ‌ହ ସ୍ଥାନ ପାଇଥିଲେ ।
ସୁଇଜାରଲ୍ୟାଣ୍ଡ ସରକାର ଶ୍ରୀଦେବୀଙ୍କ ପ୍ରତିମୂର୍ତ୍ତି ସ୍ଥାପନ କରିବାକୁ ନିଷ୍ପତ୍ତି ନେଇଛନ୍ତି। ଶ୍ରୀଦେବୀଙ୍କ “ଚାନ୍ଦନୀ’ ସିନେମା ସୁଇଜାରଲ୍ୟାଣ୍ଡରେ ବେଶ୍‍ ଲୋକପ୍ରିୟ ହୋଇଥିଲା। ଏହି ସିନେମା ସୁଇଜରଲ୍ୟାଣ୍ଡରେ ସୁଟିଂ ହୋଇଥିଲା। ବଲିଉଡ଼ ସିନେମା ସହ ସୁଇଜରଲ୍ୟାଣ୍ଡର ଦୀର୍ଘ ସମ୍ପର୍କ ରହିଛି। ୧୯୬୪ରେ ରାଜକୁମରଙ୍କ “ସଙ୍ଗମ’ ସିନେମା ସୁଇଜରଲ୍ୟାଣ୍ଡରେ ପ୍ରଥମ ଥର ପାଇଁ ସୁଟିଂ ହେବା ପରେ ଏକାଧିକ ସିନେମା ସୁଟିଂ ପାଇଁ ନିର୍ଦ୍ଦେଶକ ଏହି ଦେଶକୁ ଅଧିକ ଗୁରୁତ୍ୱ ଦେଉଥିଲେ। ସୁଇଜରଲ୍ୟାଣ୍ଡର ସୌନ୍ଦର୍ଯ୍ୟ ଭାରତୀୟ ସିନେପ୍ରେମୀଙ୍କୁ ଅକୃଷ୍ଟ କରୁଥିବାବେଳେ ଏହାଦ୍ୱାରା ଉକ୍ତ ଦେଶର ପର୍ଯ୍ୟଟନ ଶିଳ୍ପ ଲାଭାନ୍ୱୀତ ହୋଇଛି।
ବାହ୍ୟ ଆଧାର
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୧୮ ମୃତ୍ୟୁ ଶ୍ରେଣୀ:ତେଲୁଗୁ ଲୋକ
ଶଙ୍ଖା ସିନ୍ଦୂର
ଶଙ୍ଖା ସିନ୍ଦୂର, ୧୯୮୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାବୁଲା ମହାନ୍ତି । ବିଜୟ ଭାସ୍କର, ଜଗନ୍ନାଥ ଦାସ, ସୁବୋଧ ପଟ୍ଟନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ଦ୍ଦେଶକ ବିଜୟ ଭାସ୍କର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ଅପରାଜିତା ମହାନ୍ତି, ବିଜୟ ମହାନ୍ତି, ଶ୍ରୀରାମ ପଣ୍ଡା, ସୁଜାତା ଆନନ୍ଦ, ନରେନ୍ଦ୍ର କୁମାର ବେହେରା, ହେମନ୍ତ ଦାସ, ଜୟୀରାମ ସାମଲ, ଅସୀତ ପତି, ଜୟା ବି., ରାଧା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଗୀତିକାର ନାରାୟଣ ପ୍ରସାଦ ସିଂହ ଏହି କଥାଚିତ୍ରଟିର ଗୀତ ରଚନା କରିଥିଲେ । ବାଣୀ ଜୟରାମ, ଅକ୍ଷୟ ମହାନ୍ତି, ଅନୁରାଧା ପୌଡ଼ୱାଲ ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୧୯୮୫ର ଓଡ଼ିଆ କଥାଚିତ୍ର
ସାଲୁର
ଏକ ଭାରତୀୟ ଅଟେ । ଏହା ଆନ୍ଧ୍ର ପ୍ରଦେଶର ବିଜିଅ‌‌ନଗରଅମ୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୧୮.୫୧୬୫ ଉତ୍ତର ଅକ୍ଷାଂଶ ଓ ୮୩.୨୦୫୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୯୬ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୪୮୩୬୨ ଅଟେ । ସେଥି ମଧ୍ୟରୁ ୪୯.୦୭% ଜଣ ପରୁଷ ହୋଇଥିବା ବେଳେ ୫୦.୯୩% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୮.୫୪% ଅଟେ । ଏହା ଜାତୀୟ ହାରଠାରୁ ୬.୩୦% ପ୍ରତିଶତ କମ ଅଟେ । ସେଥିରୁ ୩୩.୫୬% ପ୍ରତିଶତ ପୁରୁଷ ଓ ୨୪.୯୮% ନାରୀ ଅଟନ୍ତି । ୧୧.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ତେଲୁଗୁ ର ସରକାରୀ ଭାଷା ଅଟେ ।
ଗମନାଗମନ
ସାଲୁର ସହର ଆଂଧ୍ର ପ୍ରଦେଶର ବିଜୟନଗରଠାରୁ ଓଡ଼ିଶାର ଜୟପୁର ସହର ଦେ‍ଇ ଛତିଶଗଡ଼ର ରାୟପୁର ସହରକୁ ଯାଇଥିବା ଜାତୀୟ ରାଜପଥ ୨୬ ଉପରେ ଅବସ୍ଥିତ ଅଟେ । ଏହି ରାସ୍ତାଟି ଓଡ଼ିଶାର କୋରାପୁଟ ଜିଲ୍ଲାକୁ ଗମନାଗମନ ପାଇଁ ବହୁତ ମହତ୍ୱପୂର୍ଣ୍ଣ ଅଟେ ।  ଏହି ରାସ୍ତାରେ ବିଜୟନଗରଠାରୁ କୋରାପୁଟ ଯିବା ବେଳକୁ ଆନ୍ଧ୍ର ପ୍ରଦେଶର ଶେଷ ସହର ଅଟେ  ଏବଂ ଏହିଠାରୁ ସମତଳ ରାସ୍ତା ଶେଷ ହୋଇ ଘାଟି ରାସ୍ତା (ପୂର୍ବଘାଟ ପର୍ବତମାଳା ଉପରେ) ଆରମ୍ଭ ହୋଇଥାଏ ।
ବାହାର ଲିଙ୍କ
ଶ୍ରେଣୀ:ଆନ୍ଧ୍ରପ୍ରଦେଶର ସହର ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2 ଶ୍ରେଣୀ:Cleanup done
ବିଭିନ୍ନ ଦେଶ ଦ୍ୱାରା ବ୍ୟବ‌ହାର କରାଯାଉଥିବା ବୈଦ୍ୟୁତିକ କାର୍
ବିଭିନ୍ନ ଦେଶଦ୍ୱାରା ବ୍ୟବ‌ହାର କରାଯାଉଥିବା ବୈଦ୍ୟୁତିକ କାର୍‌ ହେଉଛି ପୃଥିବୀ ସାରା ଥବା ବୈଦ୍ୟୁତିକ ଯାନ‌କୁ ମାପିବା ଶୈଳୀ । ବୈଦ୍ୟୁତିକ ଯାନ‌ର ଲୋକପ୍ରିୟତା ବଢିବାର ମୁଖ୍ୟ କାରଣ‌ଗୁଡ଼ିକ ହେଉଛି, ତ୍ୱରଣ ଓ ଦୂରତାରେ ବୃଦ୍ଧି, ସରକାରୀ ରିହାତି ଓ ପରିବେଶ ଅନୁକୂଳ । ହାଲୁକା ଯାନଙ୍କୁ ଦୁଇ ଭାଗରେ ବିଭକ୍ତ କରାଯାଇଛି, ଯଥା: ବ୍ୟାଟେରୀଦ୍ୱାରା ପରିଚାଳିତ ଯାନ (ବିଇଭି) ଓ ପ୍ଲଗ୍-ଇନ୍ ହାଇବ୍ରିଡ୍ ଯାହା ବ୍ୟାଟେରୀର ଶକ୍ତିକୁ ଆଭ୍ୟନ୍ତରୀଣ ଦ‌ହନ ଇଞ୍ଜିନ୍ (ପିଏଚ୍ଇଭି) ସ‌ହ ଯୋଡାଯାଇ କରାଯାଏ । ୨୦୧୬ର ଶେଷ ଅନୁଯାୟୀ:
ବିଭିନ୍ନ ଦେଶରେ ବୈଦ୍ୟୁତିକ ଯାନର ବ୍ୟବ‌ହାର ଗ୍ରାହକ ଦାବି, ବଜାର ଦର ଓ ପ୍ରୋତ୍ସାହନଦ୍ୱାରା ପ୍ରଭାବିତ ହୋଇଥାଏ । ୨୦୧୬ ଅନୁଯାୟୀ:
ଇତିହାସ
୨୦୦୫ ଓ ୨୦୦୯ ମଧ୍ଧ୍ୟରେ ଗଚ୍ଛିତ ହାଲୁକା ଯାନ ମୁଖ୍ୟତଃ ବ୍ୟାଟେରୀ ଚାଳିତ ଥିଲା, ଯାହା ୨୦୦୫ରେ ୧,୭୦୦ ୟୁନିଟ୍ ଓ ୨୦୦୯ରେ ୬,୦୦୦ ୟୁନିଟ୍ ଥିଲା । ୨୦୧୦ରେ ଏହି ସଂଖ୍ୟା ୧୨,୫୦୦କୁ ଛୁଇଁଥିଲା, ଯାହା ମଧ୍ଧ୍ୟରୁ ୩୫୦ଟି ଥିଲା ଆଭ୍ୟନ୍ତରୀଣ ଦ‌ହନ ଇଞ୍ଜିନ୍ । ବିଂଶ ଶତାବ୍ଦୀର ଆରମ୍ଭରେ, ବୈଦ୍ୟୁତିକ କାର୍‌ର ସୁବର୍ଣ୍ଣ ସମୟରେ ଗଛ୍ଛିତ ହାଲୁକା ଯାନର ସଂଖ୍ୟା ୩୦,୦୦୦ ଥିଲା । ପରେ ୨୦୧୦ ଡିସେମ୍ବରରେ ନିଶାନ୍ ଲିଫ୍ ଓ ଚେଭ୍ରୋଲେଟ୍ ବୋଲ୍ଟ୍‌ର ପ୍ରବେଶ, ମୁଖ୍ୟ ଉତ୍ପାଦନ‌କାରୀଙ୍କ ସାମୁହିକ ଉତ୍ପାଦନ ଫଳରେ, ହାଲୁକା ଯାନ ବିକ୍ରି ୨୦୧୧ରେ ୫୦,୦୦୦, ୨୦୧୨ରେ ୧୨୫,୦୦୦ ଓ ୨୦୧୩ରେ ୨୧୩,୦୦୦ ଛୁଇଁଥିଲା । ୨୦୧୪ରେ ମୋଟ ବିକ୍ରି ୩୧୫,୦୦୦ ଥିଲା, ଯାହା ୨୦୧୩ଠାରୁ ୪୮% ଅଧିକ ଥିଲା । ମାର୍ଚ୍ଚ ୨୦୧୪ରେ, ନର‌ୱେ ପ୍ରଥମ ଦେଶ ଥିଲା, ଯେଉଁଠାରେ ପ୍ରତି ୧୦୦ ଜଣରେ ଜଣେ ହାଲୁକା ଯାନ ଚଲାଉଥିଲେ । ପାଞ୍ଚ ବର୍ଷରେ, ମୁଖ୍ୟରାସ୍ତା ନ୍ୟାୟିକ ହାଲୁକା ଯାନର (highway legal light-duty plug-in vehicles) ଜଗତ ସାରା ବିକ୍ରି ଦଶଗୁଣରୁ ଅଧିକ ଥିଲା, ଯାହା ୨୦୧୫ରେ ୫୬୫,୦୦୦ରୁ ଅଧିକ ଥିଲା ଓ ଏହା ୨୦୧୪ଠାରୁ ୮୦% ଅଧିକ ଥିଲା, ଯାହା ମୁଖ୍ୟତଃ ଚାଇନା ଓ ୟୁରୋପରେ ହୋଇଥିଲା । ପ୍ରାୟ ୭୭୫,୦୦୦ ବୈଦ୍ୟୁତିକ ଯାନ ୨୦୧୬ରେ ବିକ୍ରି ହୋଇଥିଲା ଓ ନୂଆ ହାଲୁକା ଯାନର ଜଗତସାରା ବଜାର ଭାଗିଦାରୀ ୨୦୧୬ରେ ୦.୮୬% ଥିଲା, ଯାହା ୨୦୧୫ରେ ୦.୬୨% ଓ ୨୦୧୪ରେ ୦.୩୮% ଥିଲା ।.
ରଘୁନାଥପାଲୀ (ବିଧାନ ସଭା ନିର୍ବାଚନ ମଣ୍ଡଳୀ)
ରଘୁନାଥପାଲୀ (କ୍ରମିକ ସଂଖ୍ୟା: ୧୧) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରାଉରକେଲା ଟାଉନସିପ ଓ ଲାଠିକଟା ବ୍ଳକର କିଛି ଅଞ୍ଚଳ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁବ୍ରତ ତରାଇ ଭାରତୀୟ ଜନତା ପାର୍ଟି ପ୍ରାର୍ଥୀ ଜଗବନ୍ଧୁ ବେହେରାଙ୍କଠାରୁ ୧୬୦୪୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୭୪ରୁ ୨୦୦୯ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ଆଧାର
ଶ୍ରେଣୀ:ସୁନ୍ଦରଗଡ଼ ଜିଲ୍ଲା ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ମାନସିକ ସ୍ୱାସ୍ଥ୍ୟ ସୁରକ୍ଷା ଅଧିନିୟମ, ୨୦୧୭
ମାନସିକ ସ୍ୱାସ୍ଥ୍ୟ ସୁରକ୍ଷା ଅଧିନିୟମ, ୨୦୧୭ ଭାରତରେ ୭ ଏପ୍ରିଲ ୨୦୧୭ରେ ପାର୍ଲିଆମେଣ୍ଟରେ ପାରିତ ହୋଇ ୭ ଜୁଲାଇ ୨୦୧୮ରୁ କାର୍ଯ୍ୟକାରୀ ହେଲା । ଏହି ଅଧିନିୟମ ମୁଖ୍ୟତଃ ମାନସିକ ରୋଗୀଙ୍କ ସ୍ୱାସ୍ଥ୍ୟ ତଥା ଶିକ୍ଷାର ଯତ୍ନ ନେବା ସହ ସେମାନଙ୍କ ନ୍ୟାଯ୍ୟ ଅଧିକାର ପ୍ରଦାନ ନିମିତ୍ତ ବିହିତ ବ୍ୟବସ୍ଥା କାର୍ଯ୍ୟକାରୀ କରିବା ଉଦ୍ଦେଶ୍ୟରେ ଲାଗୁ କରାଯାଇଛି । ଏହି ଅଧିନିୟମ ଏହାର ପୂର୍ବବର୍ତ୍ତୀ ଅଧିନିୟମ ମାନସିକ ସ୍ୱାସ୍ଥ୍ୟ ଅଧିନିୟମ ,୧୯୮୭, ଯାହାକି ୨୨ ମଇ ୧୯୮୭ରେ ଅଧିନିୟମିତ ହୋଇଥିଲା, ତାହାର ବିକଳ୍ପ ଭାବେ କାର୍ଯ୍ୟକାରୀ କରାଗଲା ।
ଅଧିନିୟମ ବିଷୟରେ
ଏହି ଅଧିନିୟମର ଆଧାର ହେଉଛି ଆନ୍ତର୍ଜାତିକ ସ୍ତରରେ ଗୃହୀତ ହୋଇଥିବା ଚିକିତ୍ସା ମାନକ (ଯାହାକି ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ମାନକ ଭାବେ ଗୃହୀତ) ବା ସରକାରଙ୍କଦ୍ୱାରା ଅଧିସୂଚୀତ, ଯାହା ସାହାଯ୍ୟରେ ମାନସିକ ରୋଗର ମାନ ନିର୍ଦ୍ଧାରଣ କରାଯିବ । କେବଳ ସେତିକି ନୁହେଁ, ଅଧିନିୟମର ପ୍ରାବଧାନ ପ୍ରକାରେ ସଂପୃକ୍ତ ବ୍ୟକ୍ତି (ରୋଗୀ)ର ମାନସିକ ରୋଗର ଚିକିତ୍ସା ସହ ପ୍ରତ୍ୟକ୍ଷ ଭାବେ ସଂଶ୍ଳିଷ୍ଟ ନ ଥିବା ବ୍ୟକ୍ତିବିଶେଷ ବା ଚିକିତ୍ସକ ରୋଗୀର ରୋଗର ମାନକ ନିର୍ଦ୍ଧାରଣ କରିପାରିବେ ନାହିଁ ।
ଆହୁରି ପଢନ୍ତୁ
ଶ୍ରେଣୀ: ଭାରତୀୟ ଆଇନ
ସିହାନଙ୍କ ସିଣ୍ଡ୍ରୋମ
ସିହାନଙ୍କ ସିଣ୍ଡ୍ରୋମ (ଇଂରାଜୀ ଭାଷାରେ Sheehan's syndrome, ଅନ୍ୟ ନାମ ପୋଷ୍ଟପାର୍ଟମ ପିଟୁଇଟାରି ନେକ୍ରୋସିସ) ସୃଷ୍ଟି ହୁଏ ଯେତେବେଳେ ପ୍ରସବ ସମୟରେ ପ୍ରବଳ ରକ୍ତସ୍ରାବ ହୋଇ ନିମ୍ନ ରକ୍ତଚାପ ହୁଏ ଓ ତାହା ଫଳରେ ପିଟୁଇଟାରି ଗ୍ରନ୍ଥିର ନେକ୍ରୋସିସ ବା ନଷ୍ଟ ହୋଇଯାଏ | ପ୍ରାରମ୍ଭିକ ଲକ୍ଷଣରେ ସ୍ତନରୁ କ୍ଷୀର ବାହାରେନି  । ଅନ୍ୟାନ୍ୟ ଲକ୍ଷଣ ମଧ୍ୟରେ ଯୌନ କ୍ରିୟା ଅସୁବିଧା, ଋତୁସ୍ରାବ ଅସ୍ୱାଭାବିକତା, ଥାଇରଏଡ ଗ୍ରନ୍ଥିର କାମ କମ ହେବା ଫଳରେ ଥକ୍କାପଣ, କୋଷ୍ଠକାଠିନ୍ୟ, ଏବଂ ଯୌନାଙ୍ଗରୁ କେଶ କ୍ଷୟ ହୁଏ ଏବଂ ଆଡ୍ରେନାଲ୍ ଅଭାବ ଫଳରେ ଓଜନ ହ୍ରାସ, ନିମ୍ନ ରକ୍ତ ଶର୍କରା ଏବଂ ଅଳ୍ପ ରକ୍ତ ସୋଡିୟମ୍ ରକ୍ତ‌ତା ଇତ୍ୟାଦି ଦେଖାଯାଇପାରେ | କ୍ୱଚିତ୍ ମଧୁମେହ ଇନସିପିଡସ୍ ହୋଇପାରେ | ଲକ୍ଷଣ ସ୍ପଷ୍ଟ ହେବାକୁ ମାସ କିମ୍ବା ବର୍ଷ ପର୍ଯ୍ୟନ୍ତ ଲାଗିପାରେ |
ଏହି ଶବ୍ଦଟି କେବଳ ପ୍ରସବ ପର ରକ୍ତସ୍ରାବ ନିମନ୍ତେ ବ୍ୟବହୃତ ହୁଏ, ଯଦିଓ ସାଧାରଣ ଆଘାତ ଜନିତ ରକ୍ତସ୍ରାବ ଯୋଗୁ କମ୍ ବ୍ୟବ‌ହୃତ ହୁଏ । ଗର୍ଭଧାରଣ ଯୋଗୁ ପିଟୁଇଟାରି ବୃଦ୍ଧିପ୍ରାପ୍ତ ହେଲେ ପିଟୁଇଟାରି ବିଶେଷ ସଙ୍କଟରେ ଥାଏ | ଅନ୍ୟାନ୍ୟ କାରଣ ଯାହା ଏକ ଭୂମିକା ଗ୍ରହଣ କରିପାରନ୍ତି ଭାସୋସ୍ପାଜ୍ମ ଓ ରକ୍ତ ଜମାଟ ବାନ୍ଧିବା ଯୋଗୁ ସଙ୍କଟ ଆସିପାରେ ।  ଲକ୍ଷଣ ଏବଂ ଇତିହାସ ଉପରେ ରୋଗ ସାଧାରଣତଃ ସନ୍ଦେହ କରାଯାଏ ଏବଂ ରକ୍ତ ପରୀକ୍ଷା କିମ୍ବା ଏମଆରଆଇ କରି ନିଶ୍ଚିତ କରାଯାଏ ।
ଉତ୍ତମ ପ୍ରସୂତି ଚିକିତ୍ସା କଲେ ଏହାର ପ୍ରତିରୋଧ ସମ୍ଭବ ହୁଏ | ହରମୋନ ପ୍ରତିସ୍ଥାପନ ଚିକିତ୍ସା କରାଯାଉଛି । ଥାଇରଏଡ ସ୍ତର କମ୍ ଥିଲେଲିଭୋଥାଇରକ୍ସିନ ଦିଆଯାଇପାରେ । ଆଡ୍ରେନାଲ ଅଭାବ ଥିଲେ ପ୍ରେଡନିସୋନ ବା ହାଇଡ୍ରୋକର୍ଟିଜୋନ ଦେଇ ଚିକିତ୍ସା କରାଯାଇପାରେ | ଗୋନାଡୋଟ୍ରୋଫିନ ଅଭାବ ଥିଲେ ପ୍ରୋଜେଷ୍ଟେରନ ସହିତ ଚିକିତ୍ସା କରାଯାଇପାରେ |
ବିକଶିତ ଦେଶମାନଙ୍କରେ ଏହା ବିରଳ କିନ୍ତୁ ବିକାଶଶୀଳ ଦେଶମାନଙ୍କରେ ଅପେକ୍ଷାକୃତ ସାଧାରଣ ଥାଏ । ଭାରତର କାଶ୍ମିରରେ ପ୍ରାୟ ୨୦%ରୁ ଅଧିକ ମହିଳା ପ୍ରଭାବିତ ହୋଇଛନ୍ତି। ଯଦି ରୋଗ ନିର୍ଣ୍ଣୟ ଠିକ୍ ସମୟରେ କରା ନ ଯାଏ ତେବେ ଫଳାଫଳ ଖରାପ ହୋଇପାରେ। ଏହାକୁ ପ୍ରଥମେ ହାରୋଲ୍ଡ ଶେହାନ ୧୯୭୩ ମସିହାରେ ବର୍ଣ୍ଣନା କରିଥିଲେ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ରଜନୀକାନ୍ତ ମହାନ୍ତି
ରଜନୀକାନ୍ତ ମହାନ୍ତି, ଜଣେ ଓଡ଼ିଆ ଗାଳ୍ପିକ । ୨୦୦୪ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ "ଝିପି ଝିପି ଅନ୍ଧାର" ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ଆଧାର
ଶ୍ରେଣୀ:୧୯୫୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଆ ଗାଳ୍ପିକ ଶ୍ରେଣୀ:ଓଡ଼ିଆ ଲୋକ
ଶୌକତ ଅଲି
ଶୌକତ ଅଲି, ଜଣାଶୁଣା ଅନ୍ୟ ନାମ ଶୌକତ ଅଲି ଖାନ, (୩ ମଇ ୧୯୪୪ – ୨ ଏପ୍ରିଲ ୨୦୨୧) ଜଣେ ପାକିସ୍ଥାନୀ ଲୋକ ଗାୟକ ଥିଲେ (ଲୋକ ଗାୟକ).
ପ୍ରାକ୍ ଜୀବନ ଓ ପେଷା
ଗୁଜରାଟ ଜିଲ୍ଲାର ମାଲାକ୍ୱାଲ ଟାଉନରେ (ଅଧୁନା ପାକିସ୍ଥାନ, ପଞ୍ଜାବର ଜିଲ୍ଲା ମଣ୍ଡିବ‌ହାଉଦ୍ଦିନ ଜିଲ୍ଲା) ଗୋଟିଏ କଳାକାର ପରିବାରରେ ୩ ମଇ ୧୯୪୪ ମସିହାର ଶୌକତ ଅଲି ଜନ୍ମ ଗ୍ରହଣ କରିଥିଲେ ଓ କଲେଜରେ ପଢ଼ୁଥିବା ବେଳେ ୧୯୬୦ ମସିହାରେ ତାଙ୍କର ବଡ଼ ଭାଇ ଇନାୟତ ଅଲିଙ୍କଠାରୁ ସାହାଯ୍ୟ ପାଇ ଗୀତ ଗାଇବାକୁ ଆରମ୍ଭ କରିଥିଲେ । ପଞ୍ଜାବୀ ଚଳଚ୍ଚିତ୍ର "ତିସ ମାର ଖାନ"ରେ (୧୯୬୩) ଚଳଚ୍ଚିତ୍ର ସଙ୍ଗୀତ ନିର୍ଦ୍ଦେଶକ ଏମ ଅଶରଫ ତାଙ୍କୁ ପରିଚିତ କରେଇଥିଲେ ।
୧୯୬୦ ମସିହାର ଶେଷ ଆଡ଼କୁ ସେ ପଞ୍ଜାବୀ ଲୋକ ସଙ୍ଗୀତ ଓ ଗଜଲ ଗାଇ ପ୍ରଦର୍ଶନ କରିଥିଲେ । ଜଣେ ଲୋକ ଗାୟକ ଭାବରେ ସେ ପାକିସ୍ଥାନ ପଞ୍ଜାବରେ ଜନପ୍ରିୟ ଥିଲେ ଓ ଏହା ସ‌ହିତ ଭାରତର ପଞ୍ଜାବରେ ମଧ୍ୟ ଲୋକପ୍ରିୟ ଥିଲେ । ବିଦେଶ ଭ୍ରମଣ କରି ସଂଯୁକ୍ତ ରାଜ୍ୟ, କାନାଡ଼ା ଓ ସଂଜୁକ୍ତ ରାଷ୍ଟ୍ରମାନଙ୍କରେ ଥିବା ପ୍ରବାସୀ ପଞ୍ଜାବୀ ଜ‌ନସଂଖ୍ୟା ବ‌ହୁଳ ସ୍ଥାନମାନଙ୍କରେ ତାଙ୍କର କଳା ପ୍ରଦର୍ଶନ କରୁଥିଲେ ।
ଗୀତ ଗାଇବାରେ ଅଧିକ ପରିସୀମା ଓ ଉତ୍ସାହ ସ‌ହିତ ଶୌକତ ଅଲି ପ୍ରଦର୍ଶନ କରୁଥିଲେ ଯେପରି ''ହୀର ୱାରିସ ଶାହ' ଓ 'ସଇଫ ଉଲ ମଲୁକ' ଦେଖାଉଥିଲେ ।
୧୯୭୬ ମସିହାର ଶୌକତ ଅଲି 'ଭଏସ ଅଫ ପଞ୍ଜାବ' ପୁରସ୍କାର ଗ୍ରହଣ କରିଥିଲେ । ଜୁଲାଇ ୨୦୧୩ ମସିହାର ପାକିସ୍ଥାନ ଇନସ୍ଟିଚ୍ୟୁତ ଅଫ ଲାଙ୍ଗୁଏଜ, ଆର୍ଟ ଆଣ୍ଡ କଲଚର ତରଫରୁ ସେ ପ୍ରାଇଡ ଅଫ ପଞ୍ଜାବ (ପଞ୍ଜାବର ଗର୍ବ) ପୁରସ୍କାର ଗ୍ରହଣ କରିଥିଲେ । ଦିଲ୍ଲୀରେ ଅନୁଷ୍ଠିତ ୧୯୮୨ ଏସିଆନ ଗେମସରେ ସେ ଜୀବନ୍ତ ପ୍ରଦର୍ଶନ କରିଥିଲେ ଓ ୧୯୯୦ ମସିହାର ତାଙ୍କୁ ସର୍ବୋଚ୍ଚ ପାକିସ୍ଥାନୀ ସିଭିଲିଆନ ପ୍ରେସିଡେନସିଆଲ ପୁରସ୍କାର "ପ୍ରାଇଡ ଫ ପରଫରମାନସ୍" ପ୍ରଦାନ କରାଯାଇଥିଲା । ତାଙ୍କର ଗୀତ ୨୦୦୯ରେ ନିର୍ମିତ ଭାରତୀୟ ଚଳଚ୍ଚିତ୍ର 'ଲଭ ଆଜ କଲ'ରେ ବ୍ୟବ‌ହୃତ ହୋଇଥିଲା । ସେ ଜଗ୍ଗା ନମକ ଏକ ଟ୍ରାକ ମଷ୍ୟ ରିଲିଜ କରିଥିଲେ । ଅଲ ପାକିସ୍ଥାନ ମିଉଜିକ କନଫରେନ୍‌ସ ଉତ୍ସବ ଓ ପାକିସ୍ଥାନ ଟେଲିଭିଜନ କର୍ପୋରେସନମାନଙ୍କର ପ୍ରଦର୍ଶନରେ ଶୌକତ ଅଲି ବାରମ୍ବାର ପ୍ରଦର୍ଶନ କରୁଥିଲେ ।
ସେ ପାକିସ୍ଥାନୀ ଗାୟକ ଇମରାନ ଶୌକତ ଅଲି, ଅମିର ଶୌକତ ଅଲି ଓ ମୋହସିନ ଶୌକତ ଅଲିଙ୍କ ପିତା ଥିଲେ ।
ତାଙ୍କର ଜୀବନୀ ଉପରେ ଡକୁମେଣ୍ଟାରୀ
୨୦୧୭ ମସିହାର ଏକ କାନାଡ଼ା କମ୍ପାନୀ ପାକିସ୍ଥାନୀ ସଙ୍ଗୀତ ଉଦ୍ୟୋଗକୁ ଶୌକତ ଅଲିଙ୍କ ଅବଦାନ‌କୁ ସ୍ମରଣୀୟ କରିବାକୁ ତାଙ୍କ ପୁତ୍ରଙ୍କ ସ‌ହାୟତାରେ ଗୋଟିଏ ଏକ ଘଣ୍ଟା ବ୍ୟାପୀ ଡକୁମେଣ୍ଟାରୀ ପ୍ରସ୍ତୁତ କରିଥିଲେ । ଏହି ଡକୁମେଣ୍ଟାରୀରେ ଜୀବନ ସାରା ଶୌକତ ଅଲି ତାଙ୍କର ପେଷାରେ ସମ୍ମୁଖୀନ ହୋଇଥିବା ଲଢ଼େଇ ବିଷୟ ଦେଖାଯାଇଥିଲେ ଓ ତାଙ୍କର ପୂର୍ବତନ ପ୍ରଦର୍ଶନ ତ‌ଥା ଲତା ମଙ୍ଗେସକର ଭଳି ଅନେକ ଗାୟକଙ୍କର ସାକ୍ଷାତକାର ବିଷୟ ପ୍ରଦର୍ଶିକ ହୋଇଥିଲା । ଏଥିରେ ଜଣେ ଉଚ୍ଚାଭିଳାସୀ ଯୁବକର ପାକିସ୍ଥାନୀ ଲୋକପ୍ରିୟ ଲୋକ ଗାୟକ ହେବାର ଯାତ୍ରା ପ୍ରଦର୍ଶିତ ହୋଇଥିଲା ।
ବ୍ରିଭାରାସେଟମ
ବ୍ରିଭାରାସେଟମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ବ୍ରାଇଭାକ୍ଟ, ହେଉଛି ଔଷଧ ଯାହା ଅପସ୍ମାରର ଚିକିତ୍ସା ପାଇଁ ବ୍ୟବହୃତ ହୁଏ, ବିଶେଷ ଭାବରେ ଆଂଶିକ-ଆରମ୍ଭ ବାତରେ । ଏହା ୩ବର୍ଷରୁ ଅଧିକ ଲୋକଙ୍କଠାରେ ଅନ୍ୟାନ୍ୟ ଅପସ୍ମାର ଔଷଧ ସ‌ହିତ ବ୍ୟବହୃତ ହୁଏ । ଏହା ପାଟିରେ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ମୁଣ୍ଡ ବୁଲାଇବା, ଥକାପଣ ଏବଂ ବାନ୍ତି ଲାଗେ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା, ସାଇକୋସିସ୍, ଆଞ୍ଜିଓଇଡିମା ଏବଂ ଉଦ୍‌ବେଗ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା କିପରି କାର୍ଯ୍ୟ କରେ ତାହା ଅସ୍ପଷ୍ଟ; ତଥାପି ସିନାପ୍ଟିକ ଭେସିକ୍ଲପ୍ରୋଟିନ ୨ଏ ସହିତ ଜଡିତ ହୋଇପାରେ । ଏହା ରାସାୟନିକ ଭାବରେ ଲେଭେଟିରାସେଟମ୍ ସହିତ ସମାନ |
୨୦୧୬ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ବ୍ରିଭାରାସେଟମ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହି  ଔଷଧ ଖର୍ଚ୍ଚ ୨୦୨୧ ମସିହାରେ ୧୩୦ ପାଉଣ୍ଡ ଥିଲା ।  ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୧,୨୦୦ ଡଲାର ଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଜୟନାରାୟଣ ମହାନ୍ତି
ଜନ୍ମ, ଶିକ୍ଷା ଓ ପରିବାର
ଜୟନାରାୟଣ ମହାନ୍ତି ୧୯୫୧ ମସିହାର ଅକ୍ଟୋବର ମାସ ୧୧ ତାରିଖରେ ବାଲେଶ୍ୱର ଜିଲ୍ଲା ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସମ୍ଭୁନାଥ ମହାନ୍ତି । ଜୟନାରାୟଣଙ୍କର ଶିକ୍ଷାଗତ ଯୋଗ୍ୟତା ବାଣିଜ୍ୟରେ ସ୍ନାତକତ୍ତୋର । ତାଙ୍କ ପତ୍ନୀଙ୍କ ନାମ ଶୁକଲତା ମହାନ୍ତି । ତାଙ୍କର ୩ ପୁଅ ଓ ଗୋଟିଏ ଝିଅକୁ ମିଶାଇ ସମୁଦାୟ ସନ୍ତାନ ସଂଖ୍ୟା ୪
ରାଜନୈତିକ ଜୀବନ
୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଜଳେଶ୍ୱ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୫ ମସିହାରୁ ୨୦୦୦ ମସିହାଯାଏଁ କାର୍ଯ୍ୟ କରିଥିଲେ ।
ଏହାପରେ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୪ ଯାଏଁ କାର୍ଯ୍ୟ କରିଥିଲେ ।
ଆଧାର
ଶ୍ରେଣୀ:୧୯୫୧ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଅର୍ଜୁନ ନାଏକ (୨୦୧୭ ମୃତ୍ୟୁ)
ଅର୍ଜୁନ ନାଏକ (୧ ଜୁଲାଇ ୧୯୨୫ - ୧୪ ଅପ୍ରେଲ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଅର୍ଜୁନ ନାଏକ ୧୯୨୫ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନ୍ୟାସୀ ନାଏକ ଓ ପତ୍ନୀଙ୍କ ନାମ ପଦ୍ମାବତୀ ଦେବୀ ।
ରାଜନୈତିକ ଜୀବନ
ଅର୍ଜୁନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ଅର୍ଜୁନ ୨୦୧୭ ମସିହାର ଅପ୍ରେଲ ୧୪ ତାରିଖରେ ୯୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୫ ଜନ୍ମ ଶ୍ରେଣୀ:୨୦୧୭ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ନଈରୀ
ନଈରୀ ଗାଁ ଓଡ଼ିଶାର ଖୋର୍ଦ୍ଧା ଜିଲ୍ଲା ଅନ୍ତର୍ଗତ ଚିଲିକା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗ୍ରାମ ଚିଲିକାର ଉତ୍ତରପାର୍ଶ୍ୱରେ ଅବସ୍ଥିତ । ବାଣପୁର ତହସିଲ ଅନ୍ତର୍ଗତ ଗଙ୍ଗାଧରପୁର ଷ୍ଟେସନରୁ ଦକ୍ଷିଣକୁ ୨ କିମି ଗଲେ ନଈରୀ ଗ୍ରାମ ପଡ଼େ । ସପ୍ତଦଶ ଖ୍ରୀଷ୍ଟାବ୍ଦରେ ଯବନମାନଙ୍କ ଆକ୍ରମଣ କାଳରେ ଜଗନ୍ନାଥଙ୍କ ବିଗ୍ରହ ଏହିଠିକୁ ସ୍ଥାନାନ୍ତରିତ ହୋଇଥିଲା ।
ଇତିହାସ
ନଈରୀ ଗ୍ରାମର ହରେଶ୍ୱର ମଣ୍ଡପକୁ ଦୁଇଥର ମହାପ୍ରଭୁ ଜଗନ୍ନାଥ ବିଜେ କରି ଲୀଳା କରିଥିଲେ । ଜଗନ୍ନାଥଙ୍କ ଦ୍ୱିତୀୟବାର ବ୍ରହ୍ମଲୀଳା ୧୬୨୨ ମସିହାରେ ମିର୍ଜା ଅହମ୍ମଦ ବେଗ ସମୟରେ ସମୟ ମଧ୍ୟରେ ହାରାହାରି ୨୫୦ ବର୍ଷରୁ ଅଧିକ ସମୟ ମହାପ୍ରଭୁ ଶ୍ରୀକ୍ଷେତ୍ର ବାହାରେ ଲୀଳା କରିଥିଲେ । ତାଙ୍କର ଲୀଳାରେ ଶ୍ରୀକ୍ଷେତ୍ର ବାହାରେ ନଈରୀଠାରେ ଗୋଟିଏ ଥର ରଥଯାତ୍ରା ହୋଇଥିଲା । ରଥ ନିର୍ମାଣ ହୋଇ ଏହି ରଥଯାତ୍ରା ହୋଇ ନଥିଲା । ତିନିଟି ଶଗଡ଼କୁ ରଥ ରୂପେ ବ୍ୟବହାର କରାଯାଇଥିଲା । ନଈରୀ ଗ୍ରାମର ପୂର୍ବ ପଟେ ଥିବା ଜଙ୍ଗଲକୁ କାଟି ସଫାକରି ଏକ ଗୁଣ୍ଡିଚା ମନ୍ଦିର ନିର୍ମାଣ କରାଯାଇଥିଲା । ତାହା ବର୍ତ୍ତମାନ ପରିତ୍ୟକ୍ତ ଅବସ୍ଥାରେ ପଡ଼ିରହିଛି । ଗୁଣ୍ଡିଚା ମନ୍ଦିର ନିକଟରେ ସେତେବେଳେ ଖୋଳାଯାଇଥିବା ଗୁଣ୍ଡିଚା କୂଅ ମଧ୍ୟ ପରିତ୍ୟକ୍ତ ଅବସ୍ଥାରେ ପଡ଼ି ରହିଛି । ମହାପ୍ରଭୁ ନଈରୀ ଗ୍ରାମର ଶ୍ରୀହରି ହରେଶ୍ୱର ମନ୍ଦିରରୁ ଶ୍ରୀକ୍ଷେତ୍ର ଫେରି ଆସିବା ପରେ କେବଳ ମହାପ୍ରଭୁ ବସିଥିବା ଚକାଗୁଡ଼ିକ ସେଠାରେ ପୂଜା ପାଉଛନ୍ତି । ପ୍ରକାଶ ଯୋଗ୍ୟ ଯେ ଗଞ୍ଜାମର ଚିକିଟି, ବାଣପୁରର ବଡ଼ହନ୍ତୁଆଡ଼ ଓ ଚିଲିକାର ଗୁରୁବାଈ ଗଡ଼ଠାରେ ମହାପ୍ରଭୁଙ୍କର ଚକା ପୂଜିତ ହେଉଥିଲେ ମଧ୍ୟ ଶ୍ରୀବିଗ୍ରହ ରହିଛନ୍ତି । ନଈରୀରେ ବିଗ୍ରହ ନଥିବାରୁ ସେଠାରେ ରଥଯାତ୍ରା ହେଉନାହିଁ । ମହାପ୍ରଭୁ ସେହି ଗ୍ରାମକୁ ଯିବା ପୂର୍ବରୁ ସେଠାରେ ରଥଯାତ୍ରା ହେଉନଥିଲା ଓ ମହାପ୍ରଭୁ ସେଠାରୁ ଆସିବା ପରେ ମଧ୍ୟ ସେଠାରେ ରଥଯାତ୍ରା ହେଉନାହିଁ ।ତେଣୁ ଗୁଣ୍ଡିଚା ଘର ଓ ଗୁଣ୍ଡିଚା କୂଅ ଅବହେଳିତ ହୋଇଯିବ ସ୍ୱାଭାବିକ । ୧୭୩୧ ମସିହାରେ ଶ୍ରୀମନ୍ଦିର ଉପରେ ତକି ଖାଁ ଦ୍ୱିତୀୟବାର ଆକ୍ରମଣ କରିଥିଲେ । ସେତିକିବେଳେ ମହାପ୍ରଭୁଙ୍କୁ ଭାର୍ଗବୀ ନଦୀର ଦୋବନ୍ଧା ପେଣ୍ଠରୁ ବଡ଼ ପରୀକ୍ଷା ପରମାନନ୍ଦ କୁଅଁର ମହାପାତ୍ର ଓ ସାନ ପରୀକ୍ଷା ବିଷ୍ଣୁ ପଶ୍ଚିମ କବାଟ ଚିଲିକା ବାଟଦେଇ ନଈରୀ ଗ୍ରାମର ମଣ୍ଡପରେ ଗୋପନରେ ବିଜେ କରାଇଥିଲେ । ସମ୍ମୁଖରେ ଯୋଡ଼ ହସ୍ତରେ ଗରୁଡ଼ଦେବଙ୍କୁ ବିଜେ କରାଇଥିଲେ । ମହାପ୍ରଭୁ ସେଠାରେ ନାହାନ୍ତି ସତ ମାତ୍ର ଚକା ସମ୍ମୁଖରେ ଯୋଡ଼ ହସ୍ତରେ ଗରୁଡ଼ ଏବେବି ବିରାଜମାନ କରିଛନ୍ତି । ଏହି ମନ୍ଦିର ହରି ଓ ହରଙ୍କର ମିଳିତ ଉପାସନାର ଏକ ଐତିହପୂର୍ଣ୍ଣ ନିଦର୍ଶନ । ମନ୍ଦିରର ଦକ୍ଷିଣରେ ଶ୍ରୀନୃସିଂହ ମନ୍ଦିର ରହିଛି । ୨୭ ଘର ସେବକ ଏଠାରେ ସେବା କରୁଛନ୍ତି । ମନ୍ଦିରର ସମ୍ମୁଖ ବସ୍ତିର ନାମ ରହିଛି ଦୋଳମଣ୍ଡପ ସାହି । ସାମାନ୍ୟ ଦୂରରେ ରହିଛି ଶ୍ରୀଜଗନ୍ନାଥ ବଲ୍ଲଭ ମଠ । ଗୁଣ୍ଡିଚା ମନ୍ଦିର ନିକଟରେ ଯମୁନା ନିର୍ଝର ନାମରେ ଏକ ଝରଣା ଅଛି । ଏହି ଝରଣା ପାଣିକୁ ୪୦ ଫୁଟରେ ୬୦ ଫୁଟ ପରିମିତ ପୋଖରୀରେ ରଖାଯାଇଛି । ବଳକା ପାଣି ଚିଲିକାକୁ ଯାଉଛି । ଏହି ପୋଖରୀ ପାଣି ମଧୁର ହୋଇଥିବାରୁ ଏହି ଜଳରେ ମହାପ୍ରଭୁଙ୍କର ସେବାପୂଜା କରାଯାଉଥିଲା । ସେତେବେଳେ ପ୍ରଥମେ ମହାପ୍ରଭୁ ଏହି ଗ୍ରାମଠାରୁ ୧ କିମି ଦୂରରେ ଚିଲିକା ମଝିରେ ଥିବା କାଙ୍କଣ ଶିଖରୀ ବା କାଙ୍କଣ କୁଦରେ ରହି ପୂଜା ପାଉଥିଲେ । ସେବକମାନେ ନାଆରେ ଏହି ଯମୁନା ନିର୍ଝରରୁ ମଧୁର ଜଳ ନେଇ କାଙ୍କଣ କୁଦରେ ମହାପ୍ରଭୁଙ୍କର ସେବାକାର୍ଯ୍ୟ ସମ୍ପନ୍ନ କରୁଥିଲେ । ଏହି କୁଦରେ ପ୍ରଚୁର କାଙ୍କଣ ଫଳୁଥିଲା । ମହାପ୍ରଭୁଙ୍କର ଗୋପନ ଲୀଳା କାଳରେ ସେବକମାନେ କାଙ୍କଣ ରାନ୍ଧି ମଣୋହି କରିଥିଲେ । ତେଣୁ ଏଠାରୁ କେହି କାଙ୍କଣ ତୋଳି ଖାଇନଥାନ୍ତି । ଏବେବି ଏହା ମହାପ୍ରଭୁଙ୍କ ଲାଗି ଉଦ୍ଦିଷ୍ଟ ବୋଲି ବିଶ୍ୱାସ କରାଯାଉଛି । ଶ୍ରୀମନ୍ଦିରକୁ ଫେରି ଆସିବା ପରେ ସ୍ଥାନୀୟ ଲୋକେ ଏହି କାଙ୍କଣ ତୋଳି ମହାପ୍ରଭୁଙ୍କର ରୋଷଘରକୁ ପଠାଉଥିଲେ । ସେଥିପାଇଁ ରାଧାନାଥ ରାୟ ଚିଲିକା କାବ୍ୟରେ ଲେଖିଥିଲେ:- ତରଙ୍ଗ ବେଷ୍ଠିତ କାଙ୍କଣ ଶିଖରୀ, ଆଦ୍ୟ ଫଳେ ଯାର ତାରୀ ପୂର୍ଣ୍ଣ କରି । ବର୍ଷେ ବର୍ଷେ ହ୍ରଦ ବିହାରୀ ଧବରେ, ଆଦରେ ଫେରନ୍ତି ଲକ୍ଷ୍ମୀ ରୋଷ ଘରେ ।
ଆଧାର
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ପୂର୍ଣ୍ଣଚନ୍ଦ୍ର ଖୁଣ୍ଟିଆ
ପୂର୍ଣ୍ଣଚନ୍ଦ୍ର ଖୁଣ୍ଟିଆ (୨୭ ଡିସେମ୍ବର ୧୯୪୭ - ୩୦ ଡିସେମ୍ବର ୨୦୧୯) ଜଣେ ଓଡ଼ିଆ ସଙ୍ଗୀତଜ୍ଞ ଥିଲେ । ୧୯୭୩ ମସିହାରୁ କାମ ଆରମ୍ଭ କରି, ସେ ଶତାଧିକ ଓଡ଼ିଆ କଥାଚିତ୍ର ଓ ଆଲବମରେ ସଙ୍ଗୀତ ପରିଚାଳନା ଓ ନିର୍ଦ୍ଦେଶନା କରିଥିଲେ । ସେ ସଙ୍ଗୀତ ନିର୍ଦ୍ଦେଶନା କରିଥିବା ଗୀତର ସଂଖ୍ୟା ୨୦୦୦ରୁ ଅଧିକ ଓ ସଙ୍ଗୀତ ପରିଚାଳନା କରିଥିବା ଗୀତର ସଂଖ୍ୟା ୫୦୦୦ରୁ ଅଧିକ । ଓଡ଼ିଶା ବାହାରେ ମଧ୍ୟ ସେ ୧୦ଟିରୁ ଅଧିକ ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିଲେ । ସେ ଆର୍କିଡିୟାନ ଓ କିବୋର୍ଡ଼ ଆଦି ବାଦ୍ୟଯନ୍ତ୍ର ମଧ୍ୟ ବଜାଉଥିଲେ ।
ପ୍ରିୟନାଥ ମିଶ୍ର
ପ୍ରିୟନାଥ ମିଶ୍ର, ଜଣେ ଓଡ଼ିଆ ମଞ୍ଚ ଓ ଚଳଚ୍ଚିତ୍ର ଅଭିନେତା ଥିଲେ । ସେ ପୀର ମିଶ୍ର ନାମରେ ମଧ୍ୟ ପରିଚିତ ଥିଲେ । ୧୯୯୦ ମସିହାରେ ଅଭିନୟ କ୍ଷେତ୍ରରେ ଜୀବନବ୍ୟାପୀ ଅବଦାନ ନିମନ୍ତେ ତାଙ୍କୁ ଜୟଦେବ ପୁରସ୍କାରରେ ସମ୍ମାନୀତ କରାଯାଇଥିଲା । କବିଚନ୍ଦ୍ର କାଳୀଚରଣ ପଟ୍ଟନାୟକଙ୍କଦ୍ୱାରା ପ୍ରତିଷ୍ଠିତ ଓଡ଼ିଶା ଥିଏଟର ସହିତ ସେ ଜଡ଼ିତ ଥିଲେ । ସାମୁଏଲ ସାହୁଙ୍କ ସହିତ ତାଙ୍କର ଯୋଡ଼ି ବାବି-ପୀର ନାମରେ ପ୍ରଚଳିତ ଥିଲା ।
ପୂର୍ଣ୍ଣଚନ୍ଦ୍ର ଖୁଣ୍ଟିଆ
ଜନ୍ମ ଓ ପରିବାର
ପୂର୍ଣ୍ଣଚନ୍ଦ୍ର ଖୁଣ୍ଟିଆ ୧୯୪୭ ମସିହାର ଡିସେମ୍ବର ମାସ ୨୭ ତାରିଖରେ କଟକର ଯାଚକ ଲେନରେ ଜନ୍ମଗ୍ରହଣ କରିଥିଲେ । ମା ମୀନାରାଣୀ ଖୁଣ୍ଟିଆ ଜଣେ କଣ୍ଠଶିଳ୍ପୀ ଥିଲେ ଓ ରେଡିଓରେ ଗାଉଥିଲେ । ମାତାଙ୍କ ପ୍ରଭାବରେ ସେ ପିଲାଦିନୁ ସଙ୍ଗୀତପ୍ରତି ଆକୃଷ୍ଟ ହୋଇଥିଲେ । ୧୪ ବର୍ଷ ବୟସରୁ ସେ ପିଆନୋ ଓ ଆର୍କିଡିୟାନ ଆଦି ଶିକ୍ଷା ଆରମ୍ଭ କରିଥିଲେ । ତାଙ୍କ ପତ୍ନୀଙ୍କ ନାମ ଆଦିତ୍ୟପ୍ରଭା ପ୍ରସାଦ ।
ପ୍ରିୟନାଥ ମିଶ୍ର
ଅଧିକ ତଥ୍ୟ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତା ଶ୍ରେଣୀ:ଓଡ଼ିଆ ନାଟ୍ୟକାର
ପୂର୍ଣ୍ଣଚନ୍ଦ୍ର ଖୁଣ୍ଟିଆ
ସଙ୍ଗୀତ ନିର୍ଦ୍ଦେଶନା
ପୂର୍ଣ୍ଣ ଖୁଣ୍ଟିଆଙ୍କ ନିର୍ଦ୍ଦେଶନାରେ କିଛି ଲୋକପ୍ରିୟ ଗୀତ ଥିଲା :
ବାହାର ଆଧାର
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର ଶ୍ରେଣୀ:୧୯୪୭ ଜନ୍ମ ଶ୍ରେଣୀ:୨୦୧୯ ମୃତ୍ୟୁ ଶ୍ରେଣୀ:କଟକ ଜିଲ୍ଲାର ଲୋକ
ପଦାର୍ଥ ବିଜ୍ଞାନରେ ନୋବେଲ ପୁରସ୍କାର
ଭୌତିକ ବିଜ୍ଞାନରେ ନୋବେଲ ପୁରସ୍କାର ବିଶ୍ୱର ସର୍ବଶ୍ରେଷ୍ଠ ଏକ ବାର୍ଷିକ ପୁରସ୍କାର ଯାହାକି ରୋୟାଲ ସ୍ୱିଡିଶ ସାଇନ୍ସ ଏକାଡେମୀ ବା ରାଜକୀୟ ସ୍ୱିଡିନ ବିଜ୍ଞାନ ଅକାଦମୀଦ୍ୱାରା ପ୍ରତିଷ୍ଠିତ ନୋବେଲ ଫାଉଣ୍ଡେସନ ତରଫରୁ ଭୌତିକ ବିଜ୍ଞାନରେ ଉଲ୍ଲେଖନୀୟ ଅବଦାନ ନିମନ୍ତେ ବିଶ୍ୱର ପ୍ରତିଭାସଂପନ୍ନ ବ୍ୟକ୍ତି ବିଶେଷଙ୍କୁ ଦିଆଯାଏ । ୧୮୯୫ ମସିହାରେ ପ୍ରତିଷ୍ଠିତ ତଥା ଆଲଫ୍ରେଡ ନୋବେଲଙ୍କଦ୍ୱାରା ସ୍ଥାପିତ ନୋବେଲ ଫାଉଣ୍ଡେସନଦ୍ୱାରା ପାଞ୍ଚୋଟି ବିଭିନ୍ନ କ୍ଷେତ୍ରରେ ଉଲ୍ଲେଖନୀୟ ଅବଦାନ ନିମନ୍ତେ ଦିଆଯାଉଥୁବା ପୁରସ୍କାରଗୁଡ଼ିକ ମଧ୍ୟରେ ଅନ୍ୟତମ ଏହି ପୁରସ୍କାର ୧୯୦୧ ମସିହାରୁ ଦିଆଯାଇଆସୁଛି । ପଦାର୍ଥ ବିଜ୍ଞାନ ଛଡା ଅନ୍ୟାନ୍ୟ କ୍ଷେତ୍ରରେ ମଧ୍ୟ ଯଥା ଶାନ୍ତି, ଚିକିତ୍ସା ବିଜ୍ଞାନ, ସାହିତ୍ୟ, ରସାୟନ ବିଜ୍ଞାନ ଏବଂ ଅର୍ଥନୀତି କ୍ଷେତ୍ରରେ ମଧ୍ୟ ଯେ କୈଣସି ଦେଶ ଓ ଜାତିର ଯୋଗ୍ୟବିବେଚିତ ବ୍ୟକ୍ତିଙ୍କୁ ଏହି ବାର୍ଷିକ ପୁରସ୍କାର ଦିଆଯାଏ ।
ପ୍ରତିଷ୍ଠାତା ଓ ପୁରସ୍କାର
ନୋବେଲ ପୁରସ୍କାରର ପ୍ରତିଷ୍ଠାତା ହେଉଛନ୍ତି ସୁଇଡିଶ ବୈଜ୍ଞାନିକ ଡ.ଆଲଫ୍ରେଡ ନୋବେଲ । ୧୯୦୧ଠାରୁ ଆଲଫ୍ରେଡଙ୍କଦ୍ୱାରା ପ୍ରତିଷ୍ଠିତ ନୋବେଲ ଫାଉଣ୍ଡେସନ ତରଫରୁ ପ୍ରତିବର୍ଷ ସ୍ୱିଡେନର ରାଜଧାନୀ ଷ୍ଟକହୋମଠାରେ ଆୟୋଜିତ ଏକ ସ୍ୱତନ୍ତ୍ର ଉତ୍ସବରେ ଏହି ପୁରସ୍କାର ପ୍ରଦାନ କରାଯାଇଥାଏ । ଉକ୍ତ ପୁରସ୍କାର ବାବଦରେ ଏକ ସୁନା ମେଡାଲ୍, ଅର୍ଥ ଓ ଏକ ମାନପତ୍ର ପ୍ରଦାନ କରାଯାଇଥାଏ । ପ୍ରତିବର୍ଷ ଆଲଫ୍ରେଡ ନୋବେଲଙ୍କ ବାର୍ଷିକ ଶ୍ରାଦ୍ଧ ଦିବସରେ ଅର୍ଥାତ ଡିସେମ୍ବର ମାସ ୧୦ ତାରିଖରେ ଏହି ପୁରସ୍କାର ପ୍ରଦାନ କରାଯାଇଥାଏ । ସାଧାରଣତଃ ନୋବେଲ ଫାଉଣ୍ଡେସନ ତରଫରୁ ଚୟନ କରାଯାଇଥିବା କମିଟି ସମସ୍ତ ବିଷୟ ଅନୁଧ୍ୟାନ ପୂର୍ବକ ଏହି ପୁରସ୍କାର ନିଜେତାଙ୍କ ନାମ ବର୍ଷର ଅକ୍ଟୋବର ମାସରେ ଘୋଷଣା କରିଥାନ୍ତି । ଏହାପରେ ଷ୍ଟକହୋମଠାରେ ଆୟୋଜିତ ଏକ ସ୍ୱତନ୍ତ୍ର ଉତ୍ସବରେ ୧୦ ଅକ୍ଟୋବର ଦିନ ପୁରସ୍କାର ବିଜେତାଙ୍କୁ ଏକ ପଦକ, ଏକ ମାନପତ୍ର ସହ ପୁରସ୍କାର ରାଶି ପ୍ରଦନ କରିଥାନ୍ତି । କମିଟିର ନିୟମ ଅନୁସାରେ ପ୍ରତିବର୍ଷ ପଦାର୍ଥ ବିଜ୍ଞାନ କ୍ଷେତ୍ରରେ ଦୁଇଟି ପୃଥକ ପୃଥକ ଭୌତିକ ବିଜ୍ଞାନ କ୍ଷେତ୍ରରେ ଅତିବେଶୀରେ ତିନିଜଣ ପଦର୍ଥ ବିଜ୍ଞାନୀଙ୍କୁ ଏହି ପୁରସ୍କାର ଦେବାର ବ୍ୟବସ୍ଥା ରହିଛି । କେବଳ ପଦାର୍ଥ ବିଜ୍ଞାନ କ୍ଷେତ୍ରରେ ନୋବେଲ୍ ବିଜେତାଙ୍କ ନାମ ଚୟନ ପ୍ରକ୍ରୀୟା ଅତ୍ୟନ୍ତ ଜଟିଳ ଓ ସମୟ ସାପେକ୍ଷ ।  ଏଭଳି ସ୍ଥଳେ ନୋବେଲ ପଦାର୍ଥ ବିଜ୍ଞାନରେ ପୁରସ୍କାରର ସ୍ୱାତନ୍ତ୍ର‍୍ୟ ସର୍ବମାନ୍ୟ ହେବା ସ୍ୱାଭବିକ ।
ତେବେ ପଦାର୍ଥ ବିଜ୍ଞାନ କ୍ଷେତ୍ରରେ ପ୍ରଥମ ନୋବେଲ୍ ପୁରସ୍କାର ଜର୍ମାନୀର ୱ୍ୱିଲହେମ ରଂଗଟେନଙ୍କୁ ଏକ ଅସାଧାରଣ ରଶ୍ମୀର ଆବିଷ୍କାରରେ ତାଙ୍କର ଉଲ୍ଲେଖନୀୟ ଅବଦାନ ପାଇଁ ଦିଆଯାଇଥିଲା । ପରବର୍ତ୍ତୀ ସମୟରେ ଏହି ରଶ୍ମୀକୁ ତାଙ୍କରି ସମ୍ମାନାର୍ଥେ  "ରଂଗଟେନ ରଶ୍ମୀ" ଭାବେ ନାମିତ କରାଯାଇଥିଲା ।
ପଦାର୍ଥ ବିଜ୍ଞାନରେ ଭାରତୀୟ ନୋବେଲ ବିଜେତା
ନୋବେଲ ପୁରସ୍କାର ପାଇବାରେ ଭାରତ ବିଶ୍ୱରେ ଏକ ପ୍ରମୁଖ ଦେଶ । ତେବେ ପଦର୍ଥ ବିଜ୍ଞାନ କ୍ଷେତ୍ରରେ ପ୍ରଥମ ଭାରତୀୟ ପଦାର୍ଥ ବିଜ୍ଞାନୀ ଭାବେ ଚନ୍ଦ୍ରଶେଖର ଭେଙ୍କଟ ରମଣଙ୍କୁ ୧୯୩୦ ମସିହାରେ ଏହି ସମ୍ମାନରେ ସମ୍ମାନିତ କରାଯାଇଥିଲା । ଏହାପରେ ସୁବ୍ରମନ୍ୟମ ଚନ୍ଦ୍ର ଶେଖର ୧୯୮୩ ମସିହାରେ ଆମେରିକାର ୱିଲିୟମ ଆଲଫ୍ରେଡ ଫାଉଲେରଙ୍କ ମିଳିତ ଭାବେ ଏହି ପୁରସ୍କାର ଲାଭ କରିଥିଲେ ।
ପଦାର୍ଥ ବିଜ୍ଞାନରେ ନୋବେଲ ବିଜେତାଙ୍କ ତାଲିକା
ଏ ଯାଏଁ ପଦାର୍ଥ ବିଜ୍ଞାନରେ ନୋବେଲ ପୁରସ୍କାର ପାଇଥିବା କିଛି ପଦାର୍ଥବିଜ୍ଞାନୀଙ୍କର ଏକ ତାଲିକା ହେଉଛି ଏହିଭଳି :
ବାହାର ତଥ୍ୟ
en:List of Nobel laureates in Physics
ମୁମ୍ବା ଦେବୀ ମନ୍ଦିର
ମୁମ୍ବା ଦେବୀ ମନ୍ଦିର ଭାରତର ମହାରାଷ୍ଟ୍ର ପ୍ରଦେଶର ମୁମ୍ବାଇଠାରେ ଥିବା ଏକ ପୁରାତନ ମନ୍ଦିର । ଏହା ଦେବୀ ମାଙ୍କୁ ସମର୍ପିତ ହୋଇଛି । ସଂସ୍କୃତ ଭାଷାରୁ ଏହି ମୁମ୍ବା ଶବ୍ଦ ଆନୀତ ହୋଇଛି । ମୁମ୍ବାଇ ନଗରୀର ଦେବୀ ହେଉଛନ୍ତି ମୁମ୍ବା ଦେବୀ । ମୁମ୍ବା ଦେବୀଙ୍କ ନାମରୁ ମୁମ୍ବାଇ ନାମକରଣ ହୋଇଛି । ହିନ୍ଦୁମାନେ ଏହି ମନ୍ଦିର ୧୫ଶ ଶତାବ୍ଦୀରେ ତିଆରି ହୋଇଥିବା ମାନୁଥିବା ବେଳେ ଅନ୍ୟମାନଙ୍କ ମତରେ ଏହା ୧୬୭୫ ମସିହାରେ ତିଆରି ହୋଇଥିବା କୁହାଯାଏ ଯାହା ପୂର୍ବତନ ବୋରି ବନ୍ଦର ନାଳ ପାଖର ଥିବା ଇଂରାଜୀ ସେଣ୍ଟ ଜର୍ଜ ଦୁର୍ଗର ଉତ୍ତର ଦିଗର କାନ୍ଥ ପାଖରେ ମୁମ୍ବା ନାମକ ଏହି ମନ୍ଦିରକୁ ଏକ ହିନ୍ଦୁ ମହିଳା ତିଆରି କରିଥିବା କୁହାଯାଏ । ଦୁର୍ଗ ଓ ନାଳ ନଷ୍ଟ ହୋଇଯାଇଥିବା ବେଳେ ମନ୍ଦିର ଅଦ୍ୟାପି ସକ୍ରିୟ ଭାବରେ ତିଷ୍ଠି ରହିଛି ।
ସାତ ଦ୍ୱୀପର ମୂଳ ଅଧିବାସୀ ତଥା ମରାଠୀ-କୋଙ୍କଣୀ ଭାଷାଭାଷୀ ଲବଣ ଚାଷୀ ଓ କୋଳିଶ କେଉଟମାନେ ମୁମ୍ବା ଦେବୀଙ୍କୁ ତାଙ୍କର ଠାକୁରାଣୀ ମାନୁଥିଲେ । କଳା ପ୍ରସ୍ତରରେ ନିର୍ମିତ ସ୍ଥାପତ୍ୟରେ ଦେବୀଙ୍କ ମୂର୍ତ୍ତି ତିଆରି ହୋଇଛି । ମହା ଅମ୍ବାରୁ ମୁମ୍ବା ନାମ ନିଆଯାଇଛି; ଅମ୍ବା ନାମ ଦେବୀ ମାଆ ଠାକୁରାଣୀଙ୍କ ଏକ ନାମ । ଷ୍ଟିଲ ଓ ଲୁଗା ମାର୍କେଟ ସମ୍ବଳିତ ଦକ୍ଷିଣ ମୁମ୍ବାଇର ଭୁଲେଶ୍ୱର (Bhuleshwar) ସ୍ଥାନରେ ଏହି ମନ୍ଦିର ଅବସ୍ଥିତ । ଏହା ହିନ୍ଦୁଙ୍କର ଏକ ପବିତ୍ର ତୀର୍ଥସ୍ଥାନ ଯେଉଁଠାକୁ ଶହ ଶହ ଭକ୍ତ ଆସନ୍ତି । ଏହା ମଧ୍ୟ ଏକ ସ୍ଥାନୀୟ ପର୍ଯ୍ୟଟକ ସ୍ଥାନ ରୂପେ ବିଦିତ ହୋଇଛି ଓ ଭକ୍ତି ସହକାରେ ଲୋକମାନେ ଏଠାକୁ ଆସନ୍ତି । ।
ଇତିହାସ
ଠାକୁରାଣୀ ଅମ୍ବାଙ୍କ ସମ୍ମାନାର୍ଥେ ଏହି ମନ୍ଦିର ତିଆରି ହୋଇଛି । ଏହି ମନ୍ଦିରଟି ଛଅ ଶତାବ୍ଦୀ ପୁରୁଣା । ବୋରିବନ୍ଦରରେ ନିର୍ମିତ ପ୍ରଥମ ଅମ୍ବା ଦେବୀ ମନ୍ଦିର ୧୭୩୯ରୁ ୧୭୭୦ ମସିହା ମଧ୍ୟରେ ନଷ୍ଟ ହୋଇଯାଇଥିବା ବିଶ୍ୱାସ କରାଯାଏ । ସେହି ମନ୍ଦିରର ବିନାଶ ପରେ ନୂତନ ଭାବରେ ଭୁଲେଶ୍ୱରରେ ସେହି ସମାନ ସ୍ଥଳରେ ମନ୍ଦିର ତିଆରି କରାଗଲା । ଅମ୍ବା ଦେବୀ ଧରିତ୍ରୀ ମାଆଙ୍କ ରୂପ ଭାବରେ ବିବେଚନା କରାଯାଏ ଓ ଉତ୍ତର ତଥା ଦକ୍ଷିଣ ଭାରତରୁ ଲୋକମାନେ ଆସି ପୂଜା କରନ୍ତି । ନୂତନ ମନ୍ଦିରରେ ମୁମ୍ବା ଦେବୀ ଗୋଟିଏ କେଉଟୁଣୀ ପୋଷାକ ସହିତ ମୁଣ୍ଡରେ ଗୋଟିଏ ରୂପା ମୁକୁଟ, ନାକ ଫୁଲ ଓ ଗୋଟିଏ ସୁନା ହାର ପିନ୍ଧିଛନ୍ତି । ଏହି ମୂର୍ତ୍ତିର ବାମ ପାର୍ଶ୍ୱରେ ମୟୁର ଉପରେ ଉପବେଶିତ ସରସ୍ୱତୀଙ୍କ ମୂର୍ତି ଅଛି । ମନ୍ଦିର ସାମନାରେ ପାର୍ବତୀଙ୍କ ବାଘର ମୂର୍ତ୍ତି ଅଛି । ମୁମ୍ବାଦେବୀଙ୍କ ନାମାନୁସାରେ ସହରର ନାମକରଣ କରାଯାଇଛି । ଏହି ସହରର ପୂର୍ବ ନାମ ବମ୍ବେ ଥିଲା । ପର୍ତ୍ତୁଗୀଜ ଲୋକମାନେ ଏ ସହରକୁ ‘ବମ ବାହିଆ’ ବା ଭଲ ଉପସାଗର ସହର କହୁଥିଲେ ଯାହାକୁ ୧୭ଶ ଶତାବ୍ଦୀରେ ଇଂରେଜ ଲୋକମାନେ ଅପଭ୍ରଂଶ କରି ‘ବମ୍ବେ’ ନାମ ଦେଇଥିଲେ । ପରବର୍ତ୍ତୀ କାଳରେ ଏହାର ନାମ ମୁମ୍ବାଇ ରଖାଯାଇଥିଲା ।
କିମ୍ବଦନ୍ତୀ
କେଉଟମାନେ ଗଭୀର ଏକାଗ୍ରତା ସହିତ ମାଛ ମାରନ୍ତି । ଥରେ ପାର୍ବତୀଙ୍କୁ କେଉଟୁଣୀ ରୂପ ଧରି ଏକାଗ୍ରତା ଶିକ୍ଷା କରିବାକୁ ଶିବ କହିଲେ । ତାଙ୍କ କଥା ମାନି ପାର୍ବତୀ ଏକ କେଉଟୁଣୀ ରୂପରେ ଏକ ସ୍ଥାନରେ ଯାଇ ବାସ କଲେ । ତାଙ୍କର ନାମ ସେଠାରେ ମୁମ୍ବା ଥିଲା । ସମସ୍ତ ଏକାଗ୍ରତା ଶିକ୍ଷା ସମାପ୍ତ ହେବା ପରେ ଶିବ ସେଠାକୁ ଆସି ତାଙ୍କର ପାଣି ଗ୍ରହଣ କରିଥିଲେ । ମହାରାଷ୍ଟ୍ରରେ ମାତାଙ୍କୁ ଆଇ କୁହାଯାଏ । ତେଣୁ ତାଙ୍କୁ ମୁମ୍ବା ଆଇ କୁହାଗଲା । ତାଙ୍କରି ନାମ ଅନୁସାରେ ନଗରର ନାମ ମୁମ୍ବା ଆଇ ବା ମୁମ୍ବାଇ ଦିଆଯାଇଥିଲା ।
ବାହ୍ୟ ଲିଙ୍କ
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ପ୍ରଫୁଲ୍ଲ କୁମାର ଭଞ୍ଜ
ପ୍ରଫୁଲ୍ଲ କୁମାର ଭଞ୍ଜ (ଜନ୍ମ: ୧ ଅଗଷ୍ଟ ୧୯୪୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗଁଦିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ପ୍ରଫୁଲ୍ଲ କୁମାର ଭଞ୍ଜ ୧୯୪୦ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜୟକୃଷ୍ଣ ଭଞ୍ଜ ଓ ପତ୍ନୀଙ୍କ ନାମ କୁରୁଇରାଣୀ ଭଞ୍ଜ ।
ଆଧାର
ଶ୍ରେଣୀ:୧୯୪୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଜୟନଗର ମୁଆଁ
ଜୟନଗର ମୁଆଁ (Bengali:জয়নগরের মোয়া) ଏକ ପାର୍ବଣ ଭିତ୍ତିକ/ଋତୁକାଳୀନ ଶୁଖିଲା ଖାଦ୍ୟ ।ଏହା ତାଳ ଗୁଡ଼ ଏବଂ ମୁଢ଼ିରେ ପ୍ରସ୍ତୁତ ହୋଇଥାଏ । ଏହି ନିର୍ଦ୍ଧିଷ୍ଟ ପ୍ରକାର ମୁଆଁ ପଶ୍ଚିମ ବଙ୍ଗର ଭୌଗଳିକ ସଂକେତ ଭାବେ ଭାରତ ସରକାରଙ୍କଠାରେ ପଂଜିକୃତ ହୋଇଛି । ଏହା ବେଙ୍ଗଲୀମାନଙ୍କ ଏକ ପ୍ରିୟ ଖାଦ୍ୟ ଅଟେ । ସ୍ଥାନେସ୍ଥାନେ ଏହା ଶସ୍ତା ଉପାଦାନ ଏବଂ ରସାୟନିକ ଦେଇ ପ୍ରସ୍ତୁତ ହୋଇଥାଏ ।
ଜୟନଗର ମୁଆଁ ତାଳଗୁଡ଼, ମୁଢ଼ି, କନକଚୁର ଖଇ (ସୁବାସିତ ଚାଉଳରୁ ତିଆରି ମୁଢ଼ି), ଗାଈ ଘିଅ, ଗୁଜୁରାତି, ପୋସ୍ତ ଆଦି ଉପାଦାନରେ ତିଆରି ହୋଇଥାଏ । ତାଳଗୁଡ଼ ଏବଂ କନକଚୁର ଚାଉଳ ଶୀତଦିନେ ଉତ୍ପାଦନ ହେଉଥିବାରୁ ଜୟନଗର ମୁଆଁ ନଭେମ୍ବରରୁ ଜାନୁୟାରୀ ମଧ୍ୟରେ ଉପଲବ୍ଧ ହୋଇଥାଏ ବଙ୍ଗଳାଦେଶର ପ୍ରାୟ ଘରେ ଘରେ ଏଇ ମୁଆଁ ତିଆରି ହୋଇଥାଏ ଆଉ ମଧ୍ୟ ସଉଦା ଦୋକାନମାନଙ୍କରେ ଛୋଟ ଛୋଟ ଜରି ପ୍ୟାକେଟରେ ବର୍ଷ ସାରା ବିକ୍ରୀ ହୋଇଥାଏ । ଜୟନଗରଅଂଚଳରେ ୧୫୦ରୁ ଉର୍ଦ୍ଧ ମୁଆଁ ଦୋକାନୀ ୧୯୨୯ରୁ ଏହି ବ୍ୟବସାୟ ଆରମ୍ଭ କରିଛନ୍ତି ବୋଲି ଦାବି କରନ୍ତି ।